Gerogintzaren asmotan - Aberriberri bloga\nAndoni Eizagirre eta Ion Muñoa (*)\nGure aurrekoei arreta ipiniz gero, badira ikasgai on askoak, gurea bezalako ziurgabetasun giroan gizatasunez nola jokatu erakusten digutenak. Nondik gatozen eta zein garen ondo ulertu, eta giro zail eta tirabira-tsuetan, pertsonen duintasuna eta askatasuna ipar hartuta etorkizunera begira jarri ziren, gizabideak zabaltzeko gogoarekin. 1930. hamarkadan baserri giroan etxean transmititu eta ulerturikoa aise igar liteke Euzko Pizkundean, edota geroxeago Agirreren idazlanetan edota Arizmendiarrietaren testuetan. “Eusko-espirituz ta arnasa berriz biziarazi dezagun inguruan daukagun guztia” esaten zuen Arizmendiarrietak. Beste horrenbeste XIX. mendearen bukaeran abertzaletasunak herri-gogoa berpizteko haziak erein zituenean. Guztiak ere etorkizunari begira aritu ziren, pertsona errealen bizierak hobetzeko asmo eta egitearekin, baina haien lan, gogoeta eta predikuetan ikaragarriak dira dentsitate eta dimentsio historikoa; tradizioan eta honen interpretazioan topatu zituzten gizabidea eta ondasunekiko, aurrekoekiko, ondorengoekiko zordun garen biziera, sentiera, pentsaera eta antolaerei buruzko argialdia.\nIzan ere, aldiro eta arloz arlo berritzeko esfortzu franko egin izan dugu, gure aurrekoen ohituretatik ikasita: ohituren berri jasotzean, haiei zentzua ematean, eta etorkizuneko premia berrietara egokitu eta berritzen jakitean datza ziurrenik euskaldunon izanbidea. Bertute herrigile horretantxe datza euskal balioen esanahia, garrantzia eta gaurkotasun estrategikoa. Euskal balioak izenda genitzake besteekiko zorra aitortzea, pertsona bakoitza bere burubide eta jokabideen jabe izaten ahalegintzea, erantzukizuneko portaeraz guztion ona bilatzea; auzi lurtarretan zentzu praktiko, esploratzaile eta bideragarria hobestea iradokitzen digun sentimendu morala: “lainoetara baino lurrera gehiago begiratuz”.\nKultura horri emaniko jarraitutasunak eta une oro ikasteko eta berritzeko gaitasunak esplikatzen dute azken hamarkadetako ekimen herrigileek gurean izan duten emankortasuna. Berrikitan ere beharrizanak egon dira gure erakundeen jatorrian eta gizarte-bizitzako alor ugaritan, eta beharrizan horiei aterabidea emateko kultura burujabe eta auzolanekoak garrantzi aparta izan dute, esate baterako, jarduera industrialaren birsortzean, askotariko pertsonak laneratzeko enpresa jardueretan, arrisku kapitaleko elkartearen eta tokiko finantza erakundeen sorreran, gazteen formakuntzarako eta prestakuntza teknikorako bailaretako lankidetzazko ekimenetan, hezkuntzaren eta kulturaren alorretan euskara sustatzeko egitasmo, azpiegitura eta elkartegintzan, edota zaintza boluntarioko esperientzietan. Pertsona eta taldearen erantzukizuna eta lankidetza Kontzertuaren araubidean ere islatzen dira, eta 1981eko une ekonomiko kritikoan kupo-sistemaren arrisku unilaterala gure gain hartzeko ausardiak ezer baino hobeto laburbiltzen du euskaldunek beren esku-buruetan zuten itxaropena; ekimenak zentzua duela ziur ikustea, alegia. Sasoi historiko zein arlo ezberdinetako katebegi herrigileak sustraiko tradizio edo kate beraren adierazpen gisara interpretatu genitzake; “beti berria den ura, betiko iturri zaharretik”.\n(*) Mondragon Unibertsitateko irakaslea; Deustuko Unibertsitateko irakaslea. “Burujabetzaren bidetik: bakoitzak urraturik berea, denon artean geurea” liburuaren koordinatzaileak (Oreki, 2021).\nPrevious post Arizmendiarreta en el “volcán ideológico de los 60-70”\nNext post Derechos y responsabilidades


Basauriko bost ikastetxe hobetzeko 315.000 euro inbertituko ditu Udalak | Geuria\nEtxegarai, Bizkotxalde, Sofia Taramona, Basozelai Gaztelu eta Musika Eskolan hobekuntzak egingo dituzte udan. Basauriko Udalak Eusko Jaurlaritzaren diru-laguntza jaso du.\nEtxegarai, Bizkotxalde, Sofia Taramona, Basozelai-Gaztelu eta Musika Eskolako azpiegituretan hobekuntzak egingo dituzte udan\nAurreko urteetan egin izan duen bezala, aurten ere Basauriko Udalak ikastetxe eta hezkuntza-azpiegituretan hobekuntza-obrak abiaraziko ditu udan. Guztira 314.977 euro inbertituko ditu (BEZa barne) Etxegarai, Bizkotxalde, Sofia Taramona, Basozelai-Gaztelu eta Musika Eskolan obrak egiteko.\nEtxegaraiko eraikinean pitzadurak konponduko dituzte eta hormak margotuko dituzte. Gainera, ur beroaren instalazioa egokituko dute eta teilatua iragazgaiztuko dute. Azkenik, eskolako patiorako sarreran atezain automatikoa jarriko dute.\nBizkotxalde eskolari dagokionez, honako hobekuntzak egingo dituzte: jolas-tokiko zoladura berrituko dute; berogailuen instalazioa sektorizatuko dute; zarata xurgatzeko sabai aizuna jarriko dute gimnasioan; eta patioetara joateko eskailerak kendu eta arrapala jarriko dute.\nSofía Taramonan eraikin zaharreneko leihoak berrituko dituzte, eta ikasgela batean eta tutoretza-gela batean itoginek hondatutako igeltsozko sabai aizunak aldatuko dituzte, eta led argiztatze berriak ipiniko dituzte.\nHiru ikastetxe hauetan Udalak egingo duen inbertsioa 255.247 eurokoa izango da. Kopuru horretatik Udalak 102.099 euro ordainduko ditu (%40) eta Eusko Jaurlaritzatik 153.148 euroko diru-laguntza jasoko du (%60).\nEra berean, Sofia Taramona, Basozelai-Gaztelu eta Musika Eskolan teilatuak konponduko dituzte. Horretarako 59.730 euro bideratuko ditu Udalak. Kasu honetan, Udalak berak hartuko du bere gain obra hauen kostua.\nSailkatuta: Basauri, Bizkotxalde, Etxegarai, Hobekuntzak, Ikastetxeak, Musika Eskola, Obrak, Sofia Taramona


Martzelo - Wikipedia, entziklopedia askea.\nMartzelo, latinez Marcus Claudius Marcellus (K.a. 42 - K.a. 23) Augustoren iloba izan zen, eta, hil zen arte, haren oinordekoa. Martzeloren ama Oktavia Minor izan zen, Augustoren arreba. Haren aita kontsul ohia ez ezik, Marko Klaudio Martzeloren (Bigarren Gerra Punikoko jeneral ospetsua) ondorengoa zen.\nAntzinako Erroma, K.a. 41\nBaiae (en) , K.a. 23 (17/18 urte)\nJulia Maior (K.a. 25 - K.a. 23)\nClaudia Marcella (en)\nZesar Augusto (amaldeko osaba, aitaginarreba)\nAugustok semerik ez zuenez, Oktavia Minorren semea senide hurbilenekoa zen. Martzelo publikoan Augustorekin agertzen hasi zen. K.a. 25ean, Martzelo Julia Zesaris, Augustoren alaba bakarrarekin, ezkondu zen. Honela Augustoren oinordekoa bihurtzeko aukerak indartzen zituen, nahiz eta Augustoren boterea ofizialki jaraunspenezkoa ez izan, enperadore titulua ez baitzegoen.\nMartzeloren adinaren gorabehera, Augustok erantzukizun handiko karkuak eman zizkion: K.a. 23an edil izendatu zuen. Nolanahi ere, hil horretan bertan, gaixoturik, Martzelo hil zen. Julia Zesaris Agripa, Augustoren lagunarekin, ezkondu zen.


Gure pekatuen zorrak erraz pagatzeko,\neta bizimodu on bat egiteko penitenziazko obrak,\neta egunoro Kristauaren lanak, nola egin bear ditugun,\nerakusten da bigarren partean.\nKonfesio on baten ondoren penitenziazko obrak egiteko ajolarik, arretarik edo kuidadorik eztuen Kristau nasai, ardurabageak, eren buruai ekarten dien kalterik andiena ezta, pekatuen zor denporala pagatu bage gelditzea; andiagoa da, pekatu mortalean berriz erorteko, gelditzen zaien erraztasuna, eta arrisku andia; bada gauza jakiña da, eriozko gaitz andi batetik libratu arren, gaitz aren sustraiak barruan gelditzen badira, eta aren kontrako erremedioak artzen ezpadira, laizter berriz gaixotuko dirala, eta lengo eritasuna biurtuko zaiela, eta ori sobra ikusten da animako eritasun espiritualetan. Bada konfesio on batekin pekatu mortalaren gaitz, eta eritasun izugarritik, eta kondenazioko estadutik libratu arren, pekataria berez da itxua, eta argala; gaitzera etziña, makurtua edo inklinatua, eta onerako nagia, eta pisua, eta orrez gañera, galdu nai duen etsaiez inguraturik dago; deabruak, mundu gaiztoak, eta aragiak gelditzaka tentatzen due, eta pekatura berriz ekarri nai due. Nola bada egongo da pekatura biurtu bage, penitenziazko obrak egin bage, eta erremedioak aurrera artu bage? Eta Kristau on bati dagokion bezela, bere bizimodua zuzendu, moldatu edo arreglatu bage? Gaur bada azkeneko dotriñari narraiola, berrik hitz egin bear dizuet, penitenziazko obraen gañean, edo pekatura ez biurtzeko, artu bear ditugun erremedioen gañean; eta pekatuen zorrak erraz pagatzeko, eta Zerurako ondasun andiak irabazteko, egin bear degun bizimodu onaren gañean. Eta aditu zenduen ezkero, orretarako zein gauza bearra dan, orazio egitea, eta fedeko egiak gogora sarri ekartea, eta konsideratzea, aekin gure barrua argitzeko; pekatua iguitzeko, eta birtuteari gogotik jarraitzeko, orain galdetzen det: Zein da Orazioaren ondoren penitenziazko obra prinzipala? Da baraua.\nG. Eta barauaren izenaz zer aditzen degu? E. Eztegu bakarrik aditzen, Elizako legeak agintzen dituan barauak, eta bijiliak gordetzea; ori obligaziozko egitekoa edo lana da, ez barautzeko motibo justurik eztuen Kristau guzienzat, ogeta bat urte bete edo osatu ezkero; baita ere barauaren izenaz aditzen degu, janean, eta edanean, tenplanzako birtuteak agintzen digun neurri ona, modu ona, eta fin ona gordetzea; gularen, eta tenplazaren gañeko dotriñan explikaturik edo aditzera emanik daukagun bezela; eta ezta ori ere bakarrik aditzen barauaren izenaz; orobat aditzen da, gure sentiduen, eta eragabeko deseo, pasio, eta griña gaiztoen mortifikazioa; eta ala, egiazko penitenzia egiteko ezeze, Jaungoikoaren lege santua gordetzeko, eta birtutean irauteko; naitaez, gure sentiduen gurari erabageak, peligrozkoak, eta pekatura erraz ekarri gaitzakeanak ukatu, mortifikatu, eta menderatu bear ditugu; begiai ukatu bear diegu loikeri, eta lujuriara ekarri edo mugitu gaitzakean gauzak ikustea edo begiratzea: Belarriai ukatu bear diegu hitz loi, zikinak, eta kanta edo kopla deshonestoak aditzeko gustoa; eta baita murmurazioak aditzeko deseo gaiztoa; mingañari ukatu bear diogu, iñorzaz gaizki esatea; eta birau, maldizio edo juramentuak esateko erraztasuna; eta gustoari erabageko jan-edanen deseoa; eta orobat, sudurrai bear eztiran usai gozoak billatzeko gogoa, eta eskuai ukitze zikiñak egiteko griña gaiztoa, pekatu askoren sustrai gaiztoa edo madarikatua. Bada gauza oetan mortifikatzen ezpagera, penitenziarik egin nai eztegulako señalea gerekin degu, eta konfesioan asmo onak artu arren, erraz aztuko zaizkigu, eta erraz atzera biurtuko gera. Baña gorputzeko sentiduak ezeze, gere barruko pasio, eta griña gaiztoak ezitzeko edo mortifikatzeko alegiñak gogotik egin bear ditugu.\nG. Eta zein dira goitu bear ditugun gure pasio, griña edo bizioak? E. Pekatu askoren sustrai gaiztoak diran zazpi pekatu kapitalak edo burudunak; au da, lenbizikoa soberbia edo andinaia, arrotasuna, banidadea, eta hipokresia. Bigarrena, abarizia edo gutizia edo ondasun edo interesaren gura edo apetito erabagea. Irugarrena, gorputzaren gusto zikin edo loikeriaren griña gaiztoa. Laugarrena, ira edo kolera gaiztoa. Bostgarrena, enbidia edo orri darraion projimoaren gorrotoa. Seigarrena, gula, jan-edan erabageak egiteko griña edo bizioa. Eta zazpigarrena, nagitasuna, au da, birtutearen iguia edo birtutezko lanak egiteko atzerapena edo alpertasuna.\nG. Eta nola goituko ditugu zazpi bizio nagusi edo burudun gaizto oriek? E. Orretarako berariazko zazpi dotrina emanik dauzkagu, eta ezin orain guzia berriz esan dezakegu, eta bakarrik diot: gure buruaren amorio erabagea edo desordenatua, pekatu orijinaletik guzioi datorkiguna, dala, bizio orien guzien sustrai nagusia, eta beste guziak bere oñean dauzkana, eta indartzen dituana. Eta ala, gere buruaren amorio propio erabagea goitzen badegu, ortik sortzen diran pasio edo griña gaizto guziak, txit erraz menderatuko edo eskuratuko ditugu.\nG. Eta gere buruaren amorio propio erabageko ori goitzeko edo eskuratzeko, zer egin bear degu? E. Askotan adituko zenduen, iltze batekin beste bat ateratzen edo kanporatzen dala. Bada orixe egin bear degu, amorio gaiztoa, eta kaltegarria gere biotzetik ateratzeko, amorio ona, eta probetxugarria gere buruai eduki; Jaungoikoak eztigu eragozten, baizik agintzen digu, gere buruak amatzea; Baña nola amatu bear ditugu gere buruak? Gure egiazko zoriona benetan billatzeko, alegiña egiñarekin. Eta gure egiazko zoriona nun arkituko degu? Ez gure amorio propio itxuak nai dituan, eta billatzen dituan munduko banidadetan, aberastasunetan, eta aragiaren edo gorputzaren atsegiñetan, bada oriek gozatzeko egiña ezta gure anima, eta munduko honra, ondasun, eta gusto guziak goza al balitza, ez litzate orregatik egiaz zorionekoa izango. Zertako egiña da bada gure anima, eta zertan dago gure egiazko zoriona? Badakizue guziok, eta fedeak argiro erakusten digu, gure egiazko zoriona dagoala Jaungoikoaren aurrean, orain onak izatean, au da, gure borondate gaiztoa ukatu, eta Jaungoikoarena egitean, eta Jaungoikoa bera, eternidade guzian Zeruko glorian argitasun guzian ikustean, amatzean, alabatzean, eta gozatzean; gure anima asetzeraño, kontentatzeraño edo deseatu ditzakean poz, eta kontontu guziak betiko Jaungoikoagan gozatzen ditugula.\nG. Orrela, orain onak ezpagera, egiazko zorionik ez orain, eta ez gero izan dezakegu? E. Ala da egia, eta pasioarekin, eta munduko gauzen amorio erabagearekin itxuturik, eta gaiztoturik eztaudenak, erraz ori ezagutzen, eta autortzen due, eta eren barruan probatzen, eta nolabait ikusten due.\nG. Eta Kristau onak izateko egiaz, eta oraingo, eta geroko egiazko zoriona iristeko, zer egin bear degu? E. Amorioa aldatu; Jaungoikoarenzat egiñak geran ezkero, eta gure egiazko zoriona Jaungoikoagan bakarrik arkitzen dan ezkero; Jaungoikoa biotz guztitik, eta gauza guzien gañetik amatu bear degu, eta Jaungoikoagatik, eta Jaungoikoagan gure animak edo gure buruak amatu bear ditugu, eta gere buruak bezela, gere lagun projimoak, ala adiskideak, nola etsaiak, orobat Jaungoikoagatik amatu bear ditugu. Eta orduan, alde batetik, ala Jaungoikoarekin, nola gure buruarekin, nola gure lagun projimoarekin pake gozo batean biziko gera, eta betiko zorioneko pakea, eta deskansua seguratuko degu, eta beste aldetik, Jaungoikoaren, gere buruaren, eta projimoaren amorio santu orrek gure biotzetik aterako du edo gutxituko du, eta menderatuko du, gure barruan daukagun munduko honra, interes, eta atsegiñaren eragabeko amorioa, eta ortik datozkigun griña edo pasio gaiztoak erraz orduan azpiratuko edo goituko ditugu. Eta ala Jaungoikoaren, eta gure animaren amorio egiazkoak indarrak emango dizkigu, humillak izateko, eta munduko banidadeak despreziatzeko; gutizia gaiztoa goitzeko, eta liberalak edo emalle onak izateko; aragiari bere gusto zikiñak ukatzeko, eta animako, eta gorputzeko garbitasuna edo kastidadea gordetzeko. Kolera, ira edo aserretasuna ezitzeko, eta pazienzia ejerzitatzeko. Enbidia, eta gorrotoak gure biotzetik aienatzeko, eta aren lekuan karidade egiazkoa edukitzeko. Gulako pasio edo griña gaiztoa, erabage, eta neurribage, jan-edanak billa erazotzen diguna benzitzeko, eta tenplanzako birtutea maite izateko, eta azkenik bizio guzien etzanlekua, eta sortzallea dan nagitasuna aienatuko du gure biotzetik Jaungoikoaren amorio egiazkoak, eta gure egiazko, eta betiko zorionaren deseo bizi eragilleak, eta azkartuko, pizkortuko, eta alaituko gaitu penitenziazko edo mortifikaziozko obrak egitera, eta batez ere gure argaltasuna, erorteko zorira edo pekatura ekarri lezakeen okasio edo peligroetatik kontuz alde egitera; gure oitura gaiztoak ezitzeko erremedioak benetan egitera; orazioarekin, eta konsiderazioarekin gure buruak argitzera, eta indartzera, eta baita al ditugun karidadezko obra onakin gere projimoak sokorritzera, eta Jaungoikoaren amorioan bizi nai duan kristauari dagokan bizimodu on bat egitera, eta ori da, pekatuen barkazio osoa erraz iristeko, eta orien zorrak pagatzeko, orain erakutsi bear dizuedana.\nG. Zein da bada, orazioaz, eta barabaz edo mortifikazioaz gañera, penitenziako obra, geienik ejerzitatu bear deguna? E. Limosna egitea. Eta zer aditzen da limosnaren izenaz? Gere lagun projimoak, gere buruak bezela, Jaungoikoagatik amatzen ditugula, karidadezko edo miserikordiazko obrakin erakustea. Eta ala, guziok gure Aitatzat Jaungoikoa bera daukagun ezkero, Jesu-Kristoren senideak, eta alkarren senideak geran ezkero; eta guziok Zeruko Erreinuaren herederoak, eta alkarren zorioneko lagunak, Zeruan beti izateko egiñak geran ezkero; alkarren errukia eduki bear degu; alkarri injuriak biotzetik barkatu bear diozkagu, eta bata bestea lagundu, eta sokorritu bear degu al deguneraño, eta ez bakarrik gorputzeko premietan edo nezesidade denporaletan, baita animakoetan ere, miserikordiazko obrak ala gorputzari dagozkionak, nola espiritualak gogotik ejerzitatzen ditugula; bada ori, da, Jaungoikoa egiaz amatzen degulako, señale ona, ori da, Jaungoikoaren errukia guretzat irabazteko, bide segurua; ori da, pekatuen barkazioa edo orretarako egiazko penitenziaren doaia alkanzatzeko medio guztiz indarsua, eta baita pekatuaren zor denporala mundu onetan pagatzeko txit asko balio duena. Eta ori da, Eskritura Santuan Jesu-Kristok txit sarri erakusten digun egia konsolagarria, eta ala, Jaungoikoagatik, gere interesa propioagatik, eta lagunari zor diogun amorioagatik, karidadea gere lagun projimoarekin ejerzitatzeko, gogo ona eduki, eta gere obra onakin erakutsi bear degu.\nG. Eta gure pekatuen zorrak erraz pagatzeko, eta Jaungoikoaren amorioan irauteko, eta egunoro Zerurako irabazi andiak egiteko, zer geiago egin bear du Kristauak? E. Egunoro bere egitekoak edo lanak, esnatzen danetik, goizean jaikitzen danetik, oiratzeraño Kristau onak egiten dituen moduan, kontuz egitea; eta ori da, orain erakutsi bear dizuedana; eta gogoan ondo artu bear dezuena. Zer egiten due bada antxitian Kristau onak esnatzen diranean? Eta zer egin bear degu guziok? Lenbizikoa ziñatu, eta santiguatu, espazioz, atenzioz, eta debozioz; eta bigarrena, oroitu edo akordatu Jaungoikoaren aurrean gaudela, eta Jaungoikoa begira dagokigula, eta bertatik Jaungoikoarekin hitz egiten abiatu, esaten diogula: nere Jaungoikoa adoratzen zaitut, nere Jaun eta jabe Soberanoa bezela, eskerrak ematen dizut egin dizkidatzun mesede guziakgatik, eta batez ere gau onetan gorde, eta konserbatu nazulako; indazu arren zure grazia, egun onetan zu ondo serbitzeko.\nG. Eta jaiki, eta janzi ezkero, zer egiten due Kristau onak? Eta guk zer egin bear degu? E. Lenbizikoa, era ona izan ezkero ur bedeinkatua artu, eta Jaungoikoari esan: garbitu nazazu arren nere pekatu guzietatik. Eta bigarrena, belauniko al badu edo era onik badu, eta ezpadu zuti edo al duen modurik onenean, beste lanak egiten asi bada lenago, orazio egin, au da, lenbizikoa Jaungoikoari eskerrak eman, egin dizkigun mesede edo fabore guztiz andiakgatik; bigarrena gere buruak, eta lanak ofrezitu berari, eta 3. gere erreguak egin. Ara nola ori erraz, eta denpora gutxian egin dezakezuen. Nere Jaungoikoa, nere Jabe, eta nere ongille guztiz maitagarria, nere biotz guztitik eskerrak ematen dizut, zerren ezerezetik zure anzera, eta zu ezagutzeko, amatzeko, eta zure betiko gloriaz gozatzeko egin nazun, zerren fedearen argira ekarri nazun; zerren zure Seme maite Jesu-Kristoren odolaz pekatutik libratu, eta zure grazia eman didazun; zerren nere pekatuakgatik Infernura bota ez nazun; baizik, Aita errukitsu batek bezela itxon didazu; deitu nazu, eta zeregana ekarri nazu, eta betiko gloria eman nai didazu; Zerekin Jauna, zure ontasunari eranzungo diot? Naizan guzia, eta dedan guzia zurea det; eta guziaz zu serbitzen enpleatu nai det. Eskintzen dizut bada gaurko nere pensamentu, hitz, eta obra guziak, eta baita nere neke guziak. Jesu-Kristok bere lan guziak egin zituan, eta bere naigabe guziak sufritu zituan intenzioarekin berarekin; zure honra, eta gloria geiagorako, eta nere animaren salbaziorako, eta Jesu-Kristoren beraren izenean eskatzen dizut, nere oraindañoko pekatu guzien damu bizi bat, eta ez berriz pekaturik egiteko proposito sendo eragille bat, eta guzien barkazioa; damu det Jauna, zu aiñ ona izanik, zu ofenditua, eta lenago ill nai det, zu berriz ofenditu baño, eta proposito onetan irauteko, indazu arren zure grazia, eta indarra pekatuko arrisku edo peligrotik beti alde egiteko, nere oitura gaiztoak, eta batez ere geiena gaitzera nakarrena eskuratzeko; egungo nekeak, eta naigabeak nere pekatuen zorren pagurako, pazienzia andi batekin eramateko, eta nere lan, eta egiteko guzietan zuri atsegin egiteko, eta zu nere biotz guztitik amatzeko. Amen. Eta orren ondoren txit asko balioko dizue espazioz, eta atenzioz, eta debozioz errezatzea Kredoa, Aita gurea, eta Abe Maria, Akto Kontriziozkoa edo nere Jesu-Kristo Jauna &.: Eta konfesio jenerala edo ni pekataria, eta goizetik Ama Birjiña Santisimari; zuen Aingeru guardakoari; zuen izeneko, eta deboziozko Santuai, eta zuen Elizako Patroi Santuai erregutu egiezue, arren Jaungoikoagandik iritsi degizuela bear dezuen laguntasuna, eta grazia, egun ori ondo igarotzeko, eta eriotza on baten ondoren betiko deskansua, eta gloria alkanzatzeko, eta orretarako berriz Aitagurea, eta Abe Maria errezatu itzaketzue, eta baita, orduan bertan Jaungoikoari erregutu egiozue, zuen obligaziozko persona guziakgatik, ala biziakgatik, nola illakgatik, eta batez ere zuen ongilleakgatik, eta baita zuen etsaiakgatik ere, Jaungoikoak guziok bereganatu gaitzan, emen karidadean edo alkarren amorioan bizi, eta gero betiko glorian bera alabatu, amatu, eta goza dezagun. Eta orra goizeroko orazioa Kristau onak txit kontuz egiten duena, eta batzuek konsiderazioarekin edo meditazioarekin egiten duena; bada bizierazotzen, eta azitzen due fedea, esperanzea, karidadea, kontrizioa, humiltasuna, pazienzia, eta birtute guziak, eta indar andiak artzen dituzte animako etsaiak goitzeko; tentazioak errez benzitzeko; birtuteak exerzitatzeko, eta pekatuen zorrak pagatuaz gañera, ondasun andiak Zerurako egunoro irabazteko.\nG. Eta goizeko orazioaz gañera, beste aldi batzuetan ere Jaungoikoaz oroitzeko, eta bere laguntasuna, eta grazia eskatzeko, alegiñak egiten eztitue Kristau onak? E. Bai, eta sarri, eta gu ere errez artara oitu gaitezke, eta probetxu andia aterako degu, eta lenbizikoa, edozein lan edo beargai asitzera guazenean Jaungoikoari ofrezitu bear diogu, eta esan biotzetik bada ere; Jauna, zure izenean, eta zure honrarako lan au egin nai det, edo fin orrekin esan, Gurutze Santua egiñaz: bigarrena ordua aditzen degunean orazio laburtxo bat egitera oitu bear gera, Ama Birjiña Santisimari bere anparoa eskatzen diogula, esanaz: Maria, graziaren Ama, miserikordiaren Ama etsai gaiztotik libra gaitzatzu, eta eriotzako orduan anpara gaitzatzu, edo beste onen anzeko orazioren bat. Irugarrena, Eliza Ama Santak egunsentian, egun erdian, eta illunabarrean kanpaia jo eragiten du, eta ez alperrik, baizik Kristauai gogora ekarteko, Jaungoikoaren Semearen gizon egitea edo Enkarnazioko Misterio guztiz andia, Maria Birjiña Santisimaren errai garbietan; bada egizue alegiña denpora orietan misterio ori gogora ekarteko, eta Eliza Ama Santak orretareko usatzen dituan orazioak esateko, eta ezpadakizkitzue; iru Abe Maria debozioz errezatzeko, eta Induljenzia guztiz asko irabaziko dituzue. Laugarrena, zuen jatorduetan Jaungoikoaz oroitzeko edo akordatzeko, eta ematen dizuen alimentuaren eskerrak emateko arreta edo kuidadua eduki bear dezue, eta Eliza Ama Santak usatzen dituan orazioak ezpadakizkitzue, gutxienaz Aita gurea, eta Abe Maria eta gloria Aitari, jatorduaren asieran errezatu itzatzue, eta azkenean esan ezazue; Jaungoikoak bere ongilleai betiko ondasunak diela, eta Purgatorioan dauden anima fielai betiko pakea. Amen. Bostgarrena, era ona izan ezkero Meza Santua egunoro debozioz enzuteko alegiñak egin itzatzue, eta era onik ezpadezue, zaudeten tokitik edo lantegitik, egun artako Meza guziak Jaungoikoari ofrezitu egiozkatzue, Jesu-Kristoren sakrifizioarekin batera zeuron buruak ofrendatzen diozkatzuela, zuen intenzioa uniturik Jesu-Kristorenarekin eta Eliza Ama Santarenarekin, eta Meza guzietan partedun izateko deseoarekin Aita gurea, eta Abe Maria errezatu itzatzue, eta zuen pekatuen zorrak erraz pagatuko dituzue, eta txit asko irabaziko dezue; baña nola jai egunetan guziok Meza Santua enzun bear dezuen eta jai egunak santifikatu Lbear dituzuen, eta oriek ondo edo gaizki gordetzetik, datorren eskuarkiro nekazarien, eta beste beargilleen edo salbazioa edo kondenazioa; egun orietan txit kontuz, eta astiro, Meza debozioz enzunaz gañera, orazio egiten, zuen konzienziak examinatzen, pekatuen barkazioa benetan eskatzen, eta aurrerako proposituak egiten jardun bear dezue, eta kontuz alde egin bear dezue tabernetatik, eragabeko jokuetatik, eta jolas edo danza peligrozkoetatik, eta ez Deabruari, askok egiten duen bezela, baizik Jaungoikoari, eta animako salbazioari konsagratu egun santu oriek. Seigarrena, orobat egunoro errosario santua atenzio, eta debozioarekin errezatzeko alegiña egin bear dezue; al bada etxeko guziakin batera, eta ezpada bakoitzak bere bakarrean; eta errosario santuko misterioak ondo ikasi, eta gogoan erabilten badituzue, Aita Santo Doniingok Ama Birjiña Santisimagandik ikasi, eta erakutsi zituan bezela, orazio mentala edo gogozkoa, eta orazio bokala edo aozkoa batetan, probetxu guztiz andiarekin egin dezakezue, eta Induljenzia asko irabazi ditzakezue; bada, au da, pekatuen zorrak erraz pagatzeko bide guztiz egoki bat, eta ala, alegiñak egin bear dituzue al dituzuen Induljenzia guziak irabazteko. (Zazpigarrena) baña orretarako graziazko estaduan bizitzeko alegin guziak egin bear dituzue; bada pekatu mortalean bazaudete, ezin Induljenziarik irabazi dezakezue; ezin pekatuen zorrik paga dezakezue, eta ezta Zerurako irabazirik egin dezakezue.\nBaña graziazko estaduan bazaudete, Jaungoikoaren izenean egiten dituzuen obra on guziakin, eta eramaten dituzuen neke guziakin, naiz borondatezkoak izan, naiz gogoaren kontrakoak izan, pekatuen zorrak pagatu ditzaketzue, eta Zerurako ondasun guztiz andiak irabazi ditzaketzue; eta orretarako zuen langai guziak, eta zuen neke guziak ofrezitu bear diozkatzue Jaungoikoari alik sarriena. Jesu-Kristoren lanakin, eta nekeakin batera, eta Purgatorio orde serbituko dizue, eta gloriazko zati edo grado andiak irabaziko dituzue. Eta argatik Jaunaren grazian irauteko, eta zuen salbazioa seguratzeko, iru gauza guziz probetxugarriak azkenik enkargatzen dizuet; lenbizikoa, Jesu-Kristok agintzen digun bezela, esna egotea, kontuz bizitzea; Vigilate, et orate ut non intretis in tentationem. Mundu onetan gauden artean, gerra bizian gaude; kanpotik, eta barrutik tentazioak beti izan oi ditugu; gerez argalak, eta gaitzera makurtuak edo inklinatuak gera; baña kontuz bizi nai badegu, eta estutasunetan, eta tentazioetan humildadearekin, eta konfianzarekin Jesu-Kristoren izenean, Zeruko laguntasuna, eta indarra eskatzen badegu, gure etsai guziak erraz goituko ditugu. Eta ori da, Jesu-Kristok berak erakutsi zigun, eta kontuz artu bear degun erremedioa. Eta bigarrena, iñoiz pekatu mortalean erorteko zorigaitza gertatzen bazaku, luzatu bage, gere kulpa ezagutu, eta akto Kontriziozkoa biotzetik egin bear degu, eta barkazioa obeto seguratzeko, laster konfesatzeko, era ona billatu. Eta irugarrena, goizean bezela, oira baño lenago orazio piska bat egitera oitu bear gera, eta lenbizikoa, Jaungoikoari eskerrak eman, egin dizkigun mesede guziakgatik, goizeko orazioan bezela; eta bigarrena, gere utsegiteak ezagutzeko, eta examinatzeko argia Jaungoikoari benetan eskatu, eta gere pekatuen examina egiten, barkazioa eskatzen, eta damutasun egiazkoa, eta propositoak egiten, jardun bear degu; eta azkenik, sarri konfesatzera, eta komulgatzera oitu gaitezen, eta era onik badegu, Konfesore zinzo, eta zelo andiko bat autu dezagun, eta orrek erakutsiko dizue, zuen bizimodua nola moldatu; egiazko penitenzia, eta ez iruipenekoa edo azalekoa, nola egin, eta eriotza on bat, eta ari derraion betiko salbazioa edo betiko zoriona nola seguratu, eta ori da guzioi deseatzen dizuedana. Aitaren, eta Semearen, eta Espiritu Santuaren, izenean, Amen.


Aitortu plaka socket-a\nPlaka socket-a socket berezia da eta bertan prozesadorea eta hozgailua muntatzen dira. Partzialki prozesadorea ordezkatzen du, baina BIOS-en lan egiteari dagokio. Txartelen socket-ak bi fabrikatzaileek sortzen dute: AMD eta Intel. Plaka socket-a jakiteko informazio gehiago nahi izanez gero, irakurri behean.\nOrdenagailuan plaka ama duen eginkizuna\nPlaka ordenagailuaren osagai guztiak konektatzen ditu eta normalean funtzionatzea ahalbidetzen die. PCaren osagai nagusia da, prozesu ugarien arduraduna eta ekipamendu guztietatik sistema bakar bat sortzen du. Ondoren, zehatz-mehatz aztertuko dugu plaka nagusiaren arduraduna eta haren eginkizunaz hitz egingo dugu.\nNola amaitu plakak overclock\nOverclocking ordenagailua zaleentzat oso ezaguna da. Badira dagoeneko materialak gure gunean overclocking prozesadoreak eta bideo txartelak eskainitako. Gaur egun, prozedura horri buruz eman nahi diegu ama-plaka. Prozeduraren ezaugarriak Azelerazio prozesuaren azalpenera egin aurretik, horri dagokion guztia deskribatzen dugu.\nExekutatu energia hornidura plaka amairik gabe\nBatzuetan, elikatze-unitatearen eraginkortasuna egiaztatzeko, ama-txartela jada funtzionatzen ez badu, beharrezkoa da hori gabe exekutatzea. Zorionez, hau ez da zaila, baina segurtasun neurri batzuk behar dira. Aurrebaldintzak Energia automatikoki hornitzeko modua normalean exekutatzeko, gainera, beharko duzu: Kobrezko jertsea, kautxuz babestuta ere.\nAma plaka sistema unitatearekin konektatzen dugu\nTxartela edozein ordenagailu gailuetako osagai nagusia da. beste osagai guztiak erantsi zaizkio eta horren laguntzaz elkarrekin lan egin dezakete gehiago edo gutxiago behar bezala. Elementu honen instalazioa hainbat fasetan gertatzen da. Informazio garrantzitsua. Ziurtatu erosi edo dagoeneko erosi nahi duzun zure kasuaren eta ama-plaka alderatzea.\nZer egin motherboard ez badago egin\nExekutatu nahi baduzu plaka amaitzen, sistemaren akatsak txikiak izan daitezke, erraz konpondu ahal izateko eta baita osagai honen funtzionamendu osoa eragin dezaketen arazo larriak ere. Arazo hau konpontzeko ordenagailua desmuntatu beharko duzu. Arrazoien zerrenda. Txartelak arrazoi bat edo zenbait aldi baterako exekutatzea ukatu dezake.


Kalkuluaren oinarrizko teorema - Wikipedia, entziklopedia askea.\n(«Kalkulu integralaren oinarrizko teorema» orritik birbideratua)\nKalkuluaren oinarrizko teorema (edo Kalkulu inegralaren oinarrizko teorema) funtzio baten deribazioa eta integrazioa alderantzizko eragiketak direla baieztatzean datza. Baieztapen horrek edozein funtzio jarraitu integragarrirako egiaztatzen du haren integralaren deribatua hura bera dela. Teorema hori funtsezkoa da matematikaren adarretako bat den analisi matematiko edo kalkulu deiturikoan.\nTeorema horren ondorio zuzena Barrowren erregela da, Kalkuluaren bigarren oinarrizko teorema ere deiturikoa. Bigarren teorema horren bidez funtzio baten integrala kalkula dezakegu integratu beharreko funtzioaren jatorrizkoa erabiliz.\nArkimedesek eta antzinako beste matematikariek bolumenen, azaleren eta luzera makurren gutxi gorabeherako kalkulua egiteko metodoak bazituzten ere, hasiera batean Isaac Barrow matematikari ingelesak garatutako ideia bati esker eta gero Isaac Newtonen eta Gottfried Leibnizen ekarpenei esker teorema hori enuntziatu eta frogatu ahal izan zuten.\n1 Kalkulu integralaren oinarrizko teoremak\n1.1 Lehenengo oinarrizko teorema\n1.2 Bigarren oinarrizko teorema\nKalkulu integralaren oinarrizko teoremak[aldatu]\nLehenengo oinarrizko teorema[aldatu]\nIzan bitez tartean integragarria den funtzio bat eta beste funtzio bat honela definitua: non den.\nTeoremak hau esaten du:\nfuntzioa puntuan jarraitua bada , orduan funtzioa puntuan deribagarria da eta betetzen da.\nDemagun funtzioa tartean integragarria dela eta , orduan:\nBiz tartean integragarria eta c puntuan jarraitua den funtzioa.\nBiz tartean honela definitutako funtzioa: , non den.\nDefinizioz hau daukagu: .\nDemagun h>0 dela, orduan .\neta honela definituta:\n'Lema' aplikatuta, hau daukagu:\nOrain demagun dela, izan bitez:\nHonako hau betetzen denez:\ndenez gero, orduan hau daukagu:\nEta funtzioa c puntuan jarraitua denez, orduan:\nAzkenean, guzti horrek teorema frogatzera garamatza:\nBigarren oinarrizko teorema[aldatu]\nBarrowren erregela ere deiturikoa, Isaac Barrowren omenez.\nIzan bitez tartean jarraitua den funtzio bat eta haren edozein jatorrizko funtzio bat, hau da . Orduan:\nTeorema hau askotan erabiltzen da integral mugatuak ebaluatzeko.\nBiz tartean jarraitua den funtzioa\nBiz tartean diferentziagarria den funtzioa, non den\nKalkuluaren lehenengo oinarrizko teorema dela medio, hau daukagu:\nHau aintzat hartuta:\nEta hortik segitzen denez da; beraz:\nBereziki, baldin bada, hau dugu:\n"http://eu.wikipedia.org/w/index.php?title=Kalkuluaren_oinarrizko_teorema&oldid=3666407"(e)tik eskuratuta\tKategoria: Kalkulu integrala\tNabigazio menua\nOrrialdearen azken aldaketa: 09:11, 11 martxoa 2013.


Botoirik sakatu gabe funtzionatzen duen igogailu bat | Joerak • barrixe\nBotoirik sakatu gabe funtzionatzen duen ...\nThailandian oso konponbide orijinala aurkitu dute pertsona askok ukitutako azalera bat (adibidez igogailu baten botoia edo ate baten heldulekua) ukitzeagatik infektatzeko beldur direnentzat: oinak erabiltzea.\nKoronabirusaren garaian, arriskutsua da edozein azalera ukitzea. Horregatik, konponbideak asmatzen ari dira eskuekin ezer ukitu beharrik ez izateko.\nBangkok-eko merkataritza-gune batek harrituta utzi ditu bere bezero guztiak, sistema bat instalatu baitu igogailua pedalekin erabiltzeko. Denetarik egin daiteke sistema honekin: deitu, solairua aukeratu, e.a.\nMerkataritza-gunea kudeatzen duen Seacon enpresako garapeneko presidenteorde Prote Sosothikul-i bururatu zitzaion sistema honen ideia. Lehen analisien arabera, pedalek nolabaiteko lasaitasuna eman diete kontsumitzaileei. “Dagoeneko kutsatuta dagoen zerbait ukitzea da infektatzeko modu errazena” dio Reuters-ek. “Azkenean, eskuekin aurpegia ukituko duzu, eta birusa zure ahora, begietara eta toki guztietara iritsiko da. Horrela bururatu zitzaigun ideia hau”.


Madrilen ere erabaki nahi dugu\n2020ko apirilaren 01a, asteazkena | Ordua Euskal Herrian 20:43:00\nEskuin muturrak ez du gobernu neofrankistarik ekarri Espainiako Estatura. Euskal Herritik begiratuta ere, hori da hauteskunde hauetatik atera litekeen ondoriorik nabarmenena. Are gehiago, eskuma hori gero eta txikiagoa da Hego Euskal Herrian, eta Nafarroan bakarrik lortu du ordezkaritza, baina botoetan atzera eginez. Parte-hartzearen hamar puntuko igoeraren klabe nagusia beldur horretan oinarritu da.\nGobernagarritasunari begira, Madrilen bere bidea egingo du Pedro Sánchezek, baina euskal lurretan argi geratu da EAJ-PSE bikotearen sendotasuna. Identitate gaiek aliantza zirikatzen ez badute –erabaki eskubidea edo gisakoekin, adibidez– luzerako erromantzea izan dezakete. Oraingoz ez dirudi EH Bilduk eta galera itzela izan duen Podemosek asko ikaratzen dutenik jeltzale eta sozialisten jardun erosoa.\nEmaitza hauek maiatzeko udal eta foru hauteskundeetako txanpa ere izan daitezke. Oso bestelakoak izango dira, baina orain ondo kokatuta egoteak lagunduko du hurrengoetan ere emaitza onak izatea, eta alderantziz. Alde horretatik, Nafarroak garrantzi berezia izango du, 2015eko aldaketa berrestea baitago jokoan. Horretarako abiapuntua ez da txarra. Lehia oso estua izango da, hori seguru, baina Navarra Sumak ez du ezer gehitu, alderantziz, eta hori bera ez da datu txarra. Arriskurik handiena da UPNk eta PSNk gehiengo osoa lortzea, eta oraingo emaitzek ahalbidetuko lukete hori. Ez da hain samurra izango Espainian zartakoka ari direnek Nafarroan corralitoa berpiztea, baina ez da komeni espainiar batasunaren indarra gutxiestea.\nKanal honetan artxibatua: Espainiako hauteskundeak 2019\nEspainiako hauteskundeak 2019 kanaletik interesatuko zaizu...


Maialen trainerua berriro uretara, Portugaleteko Jaitsierarekin - Hernani - Kronika.eus\nMaialen trainerua berriro uretara, Portugaleteko Jaitsierarekin\nPortugaleten izan zuen estreinako lehia Maialenek, etenaldi luzearen ondoren.\nIgandean izan zuen estreinako estropada, eta zazpigarren sailkatu ziren, 11 traineruren artean.\nEz zen nolanahiko igandea izan, Hernaniko Arraun Elkartearentzat. Etenaldi luzearen ondoren, berriro uretaratu zuten Maialen trainerua, Portugaleteko Jaitsieran parte hartzeko.\nDozenaka traineru aritu ziren estropada horretan, horietatik 11 emakumezkoenak. Eta zazpigarren sailkatu zen traineru hernaniarra, 14:32 denborarekin; Hibaika irabazleak baino 37 segundu gehiago. Edonola ere, emaitzetatik harago, «oso pozik» agertu da Hernaniko Arraun Elkartea, Maialen berriro ere uretan lehiatzen ikustearekin.\nPortugaletekoa ez zen izan asteburuko estropada bakarra, arraunlari hernaniarrentzat. Gipuzkoako Batel Ligaren bigarren hitzordua zeukaten Pasai San Pedron, larunbat goizean; eta Hernaniko zazpi batel aritu ziren bertan, bost kategoriatan.\nKlubeko gaztetxoenei dagokienez, laugarren izan ziren Hernaniko mutil infantilak, 13 batelen artean, 5:36 denborarekin. Eta neska infantilak zazpigarren sailkatu ziren, beste 13 batel lehian zirela, 6:02 denbora eginda. Promesen kategorian, berriz, hirugarren sailkatu zen mutilen batela (7:26), bederatzi partehartzaileren artean; eta maila ederrean aritu ziren nesken hiru batelak: laugarren izan zen Hernani A (7:52), zazpigarren Hernani B (8:15), eta 10garren Hernani C (8:31), 15 batelen artean.\nEta azkenik, neska jubeniletan ere izan zen Hernaniko talde bat, parte hartu zuten zortzi batelen artean: hirugarren sailkatu ziren hernaniarrak, 10:37 denborarekin; San Juan irabazleak baino 17 segundu gehiago. k


Rigoberta Menchú - Wikipedia, entziklopedia askea.\nRigoberta Menchú Tum (Uspantan, Quiché, 1959ko urtarrilaren 9) Guatemalako kitxea da, indiarren eta giza eskubideen aldeko borrokalaria. 1992an Bakearen Nobel saria eman zioten. Mundu osoan ibilia da herri indiarren eta giza eskubideen alde lanean.\nLaj Chimel (en) , 1959ko urtarrilaren 9a (63 urte)\npolitikaria, idazlea, autobiografialaria eta giza eskubideen aldeko ekintzailea\nBakearen Nobel Saria (1992)\nNazioarteko lankidetzaren Asturiasko Printzesa Saria (1998, 1987)\nhonorary doctorate of the University of Las Palmas, Gran Canaria (2001)\nIndigena kitxe-maia da, Vicente Menchú Pérez eta Juana Tum Kótojaren alaba. 1979an CUC (Comité de Unidad Campesina) taldearen sortzaileetako bat izan zen. 1980an Guatemalako poliziak Vicente Menchú, nekazaria eta euren etniaren eskubideen aldeko ekintzailea zena, erail zuen. Militarrek Rigobertaren senideak torturatu zituzten, ama barne, eta beste batzuk hil, justizia soziala aldarrikatzeagatik. Rigoberta ondoko urtean erbesteratu zen. Bere bizitzan zehar, bai Guatemalan, baita nazioartean ere, gizarte borroketan parte hartu du aktiboki.\nGerrilaren bidea hartu ordez, Rigobertak kanpaina baketsu bat abiatu zuen, nekazariek etengabe pairatzen zituzten giza eskubideen urraketak salatzeko eta emakume indigenen egoera salatzeko. Askapenaren teologia gidari zuela, herriaren sufrimenduaren adibide erreal eta apala bihurtu zen.\n1982an Me llamo Rigoberta Menchú y así me nació la conciencia liburu autobiografiko ospetsua argitaratu zuen.\n1983an Mexikora erbesteratu zen, eta han-hemen ibili zen bere mezua zabaltzen. Geroago, lortutako prestigioaren babesarekin, Guatemalara itzuli eta ondorengo urteetan bitartekari aritu zen Gobernuaren eta gerrilaren arteko bake-prozesuan.\n1992an Bakearen Nobel Saria eman zioten. Alabaina, Rigobertak kritikatu egin zuen ospakizun ofiziala, amerikar indioentzat kolonizazioak ekarritako ondorio tragikoak aintzat hartzen ez zituelakoan.\n2007an Guatemalako Lehendakaritzarako hauteskundetan parte hartu zuen WINAQ eta Encuentro por Guatemala ezkerreko zerrendan baina oso atzean gelditu zen, botoen %3,09 botoekin. Nahiz eta jasotako porrota 2011an WINAC alderdiak, beste indarrekin batera, lehen hautagai gisa aukeratu zuen Frente Amplio de Guatemala koalizioan.\n« Bakea ez da gerrarik ez egotea eta kito; pobrezia, arrazakeria, bereizkeria eta bazterketa diren artean, nekez lortuko dugu bake-mundu bat. »\nMe llamo Rigoberta Menchú y así me nació la conciencia. Elizabeth Burgosekin batera. Mexiko: Siglo XXI, 2007. ISBN 9789682313158.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/8/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n(Gaztelaniaz) Rigoberta Menchu Tum Fundazioaren webgunea\n(Gaztelaniaz) Rigoberta Menchúk Nobel Saria jasotzerakoan eginiko diskurtsoa\n(Ingelesez) Nobel Sarien web ofizialeko biografia\n(Gaztelaniaz) "Ya no deseo estar en la vitrina". Mexikoko Excelsior egunkarian jasotako elkarrizketa, 2007ko martxoaren 23an.\nAzken aldaketa 22 apirila 2022(e)an, 16:26(e)tan\nOrriaren azken aldaketa: 22 apirila 2022, 16:26.


Óscar Rodríguez seigarren izan da eta podiumera igo da Gaztela eta Leongo Itzuliko lehen etapan | MuriasTaldea\nEuskadi Basque Country – Murias Taldeko Óscar Rodríguez txirrindularia seigarren izan da Aguilar de Campoo eta Santibaéz de la Peña artean gaur jokatu den 168 kilometroko Gaztela eta Leongo Itzuliko lehenengo etapan.\nTxirrindulari nafarra 15 txirrindulariko maila handiko ihesaldian sartu da eta bertan izan dira ere Dayer Quintana (Movistar), Romain Sicard y Jonathan Hivert (Direct Energie), Daniel Mestre (Efapel) edo Rafel Reis (Caja Rural). Alexander Evtushenkok (Lokosphinx) lortu du garaipena, azken kilometroetan erasoa jo eta gero. Rodríguez seigarren izan da azkenik eta podiumera igo da lehen espainiarraren sailkapeneko saria jasotzera.\n“Óscar Rodríguez oso ondo egon da estrategikoki, talde asko zeuden ihesaldian eta guretzat garrantzitsua zen gu ere bertan egotea. Pena izan da ihesaldiaren abantaila handiagoa ez izatea, biharko etapari begira sailkapen nagusian gure aukera izango genukeelako, baina txirrindulari asko zeuden ihesaldian eta etaparen garaipenaren bila korritu da. Gure tokian egon gara eta podiumera igotzea lortu dugu, hori oso garrantzitsua da guretzat. Lana ondo egiten duzunean azkenean saria jasotzen duzu”, adierazi du Jon Odriozola kirol managerra etapa amaieran.\nÓscar Rodríguezen adierazpenak: “Ihesaldian ulertu egin gara abantaila mantentzeko, baina helmugatik 20 kilometrora erasoak hasi dira eta Evtushenkok irabazi du, indartsuena zelako. Bihar oso etapa gogorra izango da, baina uste dut Camperona ondo egokitzen dela nire ezaugarrietara”.\nBihar bigarren etapa (166,4km) izango da jokoan, aurtengo Gaztela eta Leongo Itzuliko gogorrena. Lau mendate igo behar izango dituzte txirrindulariek, Camperona mendatean amaieran izango duen etapan. Azken mendate honek %20 aldapak ere baditu azken hiru kilometroetan.


Bigarren 'Artisten Meeting Point'-a Okela Espazioan - Uriola.eus\nuriola.eus 2014-06-06 10:00 Kultura-aisialdia Alde Zaharra\nIdeiak Martxan txapelketan saritua izan den `Artisten Meeting Point´ ekimenak euskal artisten arteko solasaldia ospatuko du 19:00etan, Okela Espazioan. Gaurkoan, `Gorputzak´ gaiaren inguruan arituko dira.\nBilboko Udaleko Euskera, Gazteria eta Kirol Saileko Gazteria Zerbizuak antolatutako Ideiak Martxan txapelketan saritutako zazpi ekimenak aurrera dihoaz. Horren adibidea Artisten Meeting Point da. Gaur, ekainak 6 ostirala, 19.00etatik aurrera, Artisten Meeting Point ekimenak euskal artisten arteko solasaldia ospatuko du San Frantzisko kaleko 11. zenbakian dagoen Okela Espazioan. Solasaldia `Gorputzak´ izeneko gaiaren inguruan izango da eta artista gonbidatuak Nora Mugarza Salegi, Elena Fernández Rico, Valentina Torres Zorrilla eta Esperanza Zabala izango dira. Hainbat motatako diziplina jorratzen dituzten artistak dira, besteak beste: argazkilaritza, performance eta instalazioak lantzen dituzte.\nSolasaldia interesa duten lagun guztientzat zabalduta egongo da. Solasaldiarekin batera, lau artista hauen obrak biltzen dituen erakusketa bat zabalduko da eta egunari amaiera bikaina emateko, Yogurinha Borovak Dj saio bat eskainiko du.\nSolasaldi honek artisten arteko elkargunea eskaintzea (hasiera batean Bilbon eta bere ingurunetan, aurrerago Euskal Herrian hedatzeko asmoa dauka), eta bide batez, euren arteko harremana bermatzea, ideiak igortzea eta guztien lana erraztea dauka helburu. Ekimena gai desberdinei buruzko bihileko topaketa jardunaldien ospakizunean eta artista eta gure inguruneko agente kulturalen datuak jasotzen dituen web-eko sorreraren inguruan dago antolatuta.\nTxapelketak gazteek aurrera eramandako sormenezko ekimenen alde egin nahi du. Modu horretan, gazteek bilboko kultura eta gizartea aberastu ahal izango dute. Txapelketa honen bitartez, Gazteria zerbitzuak 18 eta 35 urteren arteko gazteei proiektuak garatzen saiatzeko eta ikasteko laguntza eman nahi die.\nAmaiera gisa, azaroaren 29an, Bilborocken jai bat ospatuko da, non saridunak izan diren ideiak ikusgai egongo dira.


“Droga” terminoak azalpen ugari ditu, eta kontrajarriak dira sarritan. Kontzepzio horiek guztiek ez dute droga-menpetasuna zer den ulertzeko erraztasunik ematen. Gizarteak termino horri buruz dituen pertzepzio asko era guztietako estereotipoz eta aurreiritziz beteta daudenez, oso-oso zaila da zentzuzko erabakiak hartzea. Saio honetan, esanahi objektiboa eman nahi diogu terminoari, drogen pertzepzio argia bezain errealista izan dezazuen.\nSekuentzia didaktiko hau drogei buruzko eta drogen kontsumoak nerbio-sisteman dituen ondorioei buruzko informazioa konpartitzean oinarritzen da.\n"Altxorraren Bila" honek 4 atal ditu, eta, bertan, 3 galdera-multzo proposatzen dira. Galdera horiei erantzuteko, Interneteko zenbait erreferentzia adierazten dira. Galdera horiek taldeka jorratuko dira, azkenik ondorioak bateratzeko eta amaierako galderari erantzuteko.


“Se non è vero…” egiondoa, gertakari alternatiboak eta spam informatzailea – Kultura Zientifikoko Katedra\n“Se non è vero…” egiondoa, gertakari alternatiboak eta spam informatzailea\nIruzkinik gabe 13 Jun 2017\nEgiondoaren garaian bizi garela diote. Termino horrek emozio-apelazioak eta norberaren sinesmenak iritzi publikoa sortzeko unean gertakari objektiboek eta informazio kontrastatuek baino garrantzi handiagoa dutela esan nahi du.\nAskotan, jakintza zientifikoa eta errealitateari metodo zientifikoak baliatuta gerturatzea gutxiestea eragiten du horrek. Testuinguru horretan, unibertsitateak urtero-urtero egiten dio aurre gizartean jarrera kritikoa sustatu eta egiaztatutako gertaeretan oinarritutako kontakizuna eraikitzeko erronkari.\nGai horien inguruan hausnartu eta egiondoaren kontzeptuaren benetako nondik-norakoak zein diren ezagutarazteko, EHUren Kultura Zientifikoko Katedrak eta ehuGune foroak “Se non è vero…” egiondoa, gertakari alternatiboak eta spam informatzailea hitzaldia antolatu dute, ekainaren 13an izango dena, Unibertsitatearen Bizkaia Aretoan.\nBesteak beste, biologia, filosofia, zientzia politiko edo soziologiako adituek parte hartuko dute diziplina anitzeko bilkura honetan.\nSarrera doan izango da, eta aldez aurretik izena eman beharra dago posta elektroniko bidez, hurrengo helbidean: joxerramon.bengoetxea@ehu.es. Hitzaldiak gaztelaniaz izango dira.\n09:15 Hasiera: Nekane Balluerka, UPV/EHUko errektorea\n09:30 – 09:45 “Historian barrena: Pirron (Elis, K.a. III. mendea), things and speech (Hobbes, XVII. mendea) eta skepsis-a aro digitalean”, Joseba Agirreazkuenaga (UPV/EHU)\n09:45 – 11:00 Oinarriak (go mahai ingurua)\n“Ideologia guztiek sortu zituzten gertakizun alternatiboak”, Juan Ignacio Perez Iglesias (Kultura Zientifikoko Katedra)\n“Noren aurka ari gara galtzen gerra”, César Tomé López (Kultura Zientifikoko Katedra)\n“Itxurari zentzua ematen”, Helena Matute (Deustuko Unibertsitatea)\n“Egiondoaren faltsutasunak”, Javier Echeverria (Jakiunde)\n10:45 – 11:00 Eztabaida (moderatzailea: Xabier Aierdi, ehuGune)\n11:00 – 11:15 Kafea\n11:15 – 12:30 Egiondoa eta zuzentasun politikoa (2. mahai ingurua)\n“Pospolitikaren egiak”, Pedro Ibarra (UPV7EHU)\n“Nazionalismoa eta egiondoa Interneten aroan”, Daniele Conversi (Ikerbasque, UPV/EHU)\n“Sare sozialek zure sinesmenak sendotzen dituzte, baita okerrak ere”, Uxune Martinez (Euskampus)\n“Aurre-egia eta egiondoa”, Xabier Aierdi (ehuGune)\n12:15 – 12:30 Eztabaida (moderatzailea: Joxerramon Bengoetxea, ehuGune)\n12:30 – 13:45 Gertaerak eta kontakizunak (3. mahai ingurua)\n“Sinesgarritasuna: egiondoaren mozorro engainagarria”, Juan Igartua (UPV/EHU)\n“Gertaerak, kontakizun anitzak eta berkontzeptualizazioak”, Mari Luz Esteban (UPV/EHU)\n“Nazioarteko harremanak/Testuen arteko harremanak”, Noe Cornago (UPV/EHU)\n“Egiondoa: Harreman Publikoentzako etapa berria”, Esti Leon (Innobasque)\n13:30 – 13:45 Eztabaida\n13:45 – 14:15 Eztabaida orokorra (Eztabaida eta etorkizunerako proposamenak. Moderatzailea: Luis Mendizabal, ehuGuneko kolaboratzailea)\nOharra: Jardunaldia streaming bidez jarraitu ahal izango da zuzenean kanal hauetan:\n2017ko ekainaren 13a\nBizkaia Aretoa, Baroja aretoa


Legezko oharra - RECREAKULT\nInformazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legearen 10. artikuluan jasotako informazio-betebeharra betez, honako hau jakinarazten dizugu:\nWeb-orriaren (www.recreakult.com) enpresa titularra:\nSozietatearen izena: SHANDRA MARTÍNEZ CABALLERO\nIFK (identifikazio fiskaleko kode): 72476070B\nHelbide: Orereta kalea 7, Jautarkol plaza z/n (Torrekua eraikina), 20100, Errenteria, Gipuzkoa\nTelefonoa: 699 044 605\nLege Ohar hau euskaraz idatzita dago.\nErabiltzaileak emandako informazioa edo datu pertsonalak Datuak Babesteko Politiketan ezarritakoaren arabera tratatuko dira. Webgune hau erabiltzean, erabiltzaileak informazio eta datu horiek tratatzeko baimena ematen du, eta ematen diren informazio edo datu guztiak egiazkoak direla eta errealitatearekin bat datozela adierazten du.\nPribatutasuna/Datu pertsonalen babesa\nRECREAKULTek Datuak Babesteko Erregelamendu Orokorra (EB) 2016/679 Erregelamendua eta unean-unean indarrean dagoen gainerako araudia betetzen ditu, eta erabiltzailearen datu pertsonalak behar bezala erabiltzen eta tratatzen direla bermatzen du.\nHorretarako, datu pertsonalak biltzeko inprimaki bakoitzarekin batera, erabiltzaileak webgunea sortu duen enpresaren izenari eska diezazkiokeen zerbitzuetan, erabiltzaileari jakinaraziko dio kasu bakoitzean bere datuak tratatzeko baldintza bereziak daudela eta onartzen dituela, eta honako hauen berri emango dio: sortutako fitxategiaren erantzukizuna, arduradunaren helbidea, datuak eskuratzeko, zuzentzeko, ezeztatzeko edo aurkaratzeko eskubideak baliatzeko aukera, tratamenduaren helburua eta hirugarrenei datuak jakinaraztekoa.\nEra berean, RECREAKULTweb gunearen sortzaileak jakinarazten du uztailaren 11ko 34/2002 Legea, Informazio Gizartearen eta Merkataritza Elektronikoaren Zerbitzuei buruzkoa, betetzen duela, eta erabiltzaileari eskatuko dio baimena eman dezala bere posta elektronikoa une bakoitzean helburu komertzialekin tratatzeko.\nErabiltzaileak uneoro errespetatu beharko ditu webguneak ezarritako baldintzak eta baldintzak.\nErabiltzaileak modu arduratsuan erabiliko du web orria, eta bere gain hartuko du web orriaren baldintzak ez betetzean sor litekeen edozein erantzukizun.\nErabiltzaileak ezin izango du web orria erabili birusak edo beste edozein informatika-kode, artxibo edo programa daramaten datuak edo edukiak transmititzeko, biltegiratzeko, zabaltzeko, sustatzeko edo banatzeko, programa edo ekipo informatiko edo telekomunikaziodunen funtzionamendua eteteko, suntsitzeko edo kaltetzeko diseinatuta badaude.\nRECREAKULTek , berez edo lagapen-hartzaile gisa, bere webguneko jabetza intelektual eta industrialeko eskubide guztien titularra da, bai eta bertan jasotako elementuena ere (adierazpen gisa, irudiak, soinua, audioa, bideoa, softwarea edo testuak; markak edo logotipoak, koloreen konbinazioak, egitura eta diseinua, erabilitako materialen hautaketa, funtzionamendurako beharrezkoak diren ordenagailu-programak, sarbidea eta erabilera, eta abar), RECREATen titulartasuna.\nJabetza Intelektualari buruzko Legearen 8. eta 32.1. artikuluetan eta bigarren lerrokadan xedatutakoaren arabera, berariaz debekatuta dago web orri honetako eduki guztiak edo batzuk erreproduzitzea, banatzea eta jendaurrean jakinaraztea, eskura jartzeko modalitatea barne, helburu komertzialekin, edozein euskarritan eta edozein bitarteko teknikoren bidez, RECREAKULTen baimenik gabe. Eskubide guztiak erreserbatuta.\nErabiltzaileak RECREAKULTen titulartasuneko Jabetza Intelektual eta Industrialaren eskubideak errespetatzeko konpromisoa hartzen du. Atariko elementuak ikusi ahal izango ditu, baita inprimatu, kopiatu eta ordenagailuko disko gogorrean edo beste edozein euskarri fisikotan gorde ere, baldin eta erabilera pertsonal eta pribaturako bakarrik bada. Erabiltzaileak ezin izango du RECREAKULTen orrialdeetan instalatuta dagoen edozein babes-gailu edo segurtasun-sistema ezabatu, aldatu, saihestu edo manipulatu.\nRECREAKULTek beretzat gordetzen du atarirako eta/edo eskainitako zerbitzuetarako sarbidea ukatzeko edo kentzeko eskubidea, aurrez jakinarazi beharrik gabe, berak edo hirugarren batek eskatuta, atariaren Erabilera Baldintzak betetzen ez dituzten erabiltzaileei.\nRECREAKULTekataria erabiltzeko baldintzak ez betetzea bilatuko du, bai eta ataria behar ez bezala erabiltzea ere, zuzenbidean dagozkion ekintza zibil eta penal guztiak gauzatuz.\nAldaketak eta loturak\nRECREAKULTek beretzat gordetzen du bere webgunean egoki iritzitako aldaketak aldez aurretik jakinarazi gabe egiteko eskubidea, eta edukiak eta zerbitzuak aldatu, ezabatu edo gehitu ahal izango ditu, baita horiek aurkezteko edo kokatzeko modua ere, bai eta hemen zehaztutako Kontratazio Baldintza Orokorrak ere.\nRECREAKULTekez du bere gain hartzen bere web orriko edukiak gaizki erabiltzearen erantzukizuna, eta horietan sartzen den edo erabiltzen dituen pertsonaren erantzukizuna baino ez da.\nInterneteko beste gune batzuetarako estekak edo hiperestekak izanez gero, RECREAKULT webguneko sortzaileak (www.recreakult.com) ez du webgune eta eduki horien gaineko inolako kontrolik egingo. Web gunea sortzen duen RECREAKULT enpresak ez du inola ere bere gain hartuko kanpoko webgune bateko estekaren baten edukien gaineko erantzukizunik, eta ez du bermatuko hiperesteka horietako edo Interneteko beste gune batzuetako edozein material edo informazioren eskuragarritasun teknikoa, kalitatea, fidagarritasuna, zehaztasuna, zabaltasuna, egiazkotasuna, baliozkotasuna eta konstituzionaltasuna. Era berean, kanpo-konexio horiek sartzeak ez du ekarriko inolako elkarterik, bat-egiterik edo partaidetzarik konektatutako erakundeekin.\nLege ohar honetan Web Orriaren erabilera-baldintzak eta erabiltzailearen eta RECREAKULTen arteko harremanak Espainiako legeen arabera arautuko eta interpretatuko dira. Sor litekeen edozein gatazka konpontzeko, erabiltzailea eta RECREAKULT SAN SEBASTIÁN hiriko epaitegi eta auzitegien eskumenaren eta jurisdikzioaren mende jartzen dira berariaz, eta berariaz uko egiten diote egokitu dakiekeen beste edozein foruri.


Nafar nortasuna lau haizetara — dantzan.eus\nHemen zaude: Hasiera › Hemeroteka › Nafar nortasuna lau haizetara\nNafar nortasuna lau haizetara\nNafarroaren Eguna huts egin ezinezko eguna da askorentzat; esaterako, Mikel Lasarte etxarriarrarentzat eta Mirentxu Bizkaitxipi arrosatarrarentzat.\nHamasei kilometroko bideak lotzen ditu Baigorri eta Erratzu; bi herriak Nafarroan dira, baina bi herrialdetan banaturik daude. Nafarroaren Eguna eta gisako bestek Nafarroa Beherea eta Garaia batzeko balio dute, herritarren arteko zubiak eraikitzeko. Dena den, igandean Euskal Herri osotik helduko dira Baigorrira, Basaizeak antolatutako bestan parte hartzera.\nBaigorri ongi ezagutzen du Mirentxu Bizkaitxipik (Baiona, 1979). Lapurdin sortu bazen ere, denbora luzea darama Nafarroa Beherean bizitzen, Arrosan hain zuzen. Apirileko azkenengo igandea gorriz margoturik du egutegian, urtero-urtero joaten baita Nafarroaren Egunera. Besta hasi zenetik, bi bider baizik ez du huts egin: urte batean atzerrian bizi zelako, bestean haurra izan zuelako. Pisuzko arrazoiak behar ditu Baigorrin urtero duen zita galtzeko.\nNafarroa Garaian ere badira Baigorriko bestara urtero joaten diren pertsonak. Horietako bat da Mikel Lasarte (Etxarri-Larraun, 1975). 1993-94 inguruan izan zuen jaiegun horren berri. Euskal Herrian Euskaraz taldearekin batera joan zen kamisetak eta materiala saltzera, eta gogoan du «aparteko» esperientzia izan zela. Hasieran noizean behin joaten bazen ere, badira urte batzuk urtero-urtero joaten dela. Bestaz gozatu eta ongi pasatzera ez ezik, azken bi urteetan dantza egitera joan da Ortzadar taldearekin.\nBizkaitxipi antolaketan laguntzen ibili ohi da, Basaizeako hainbat lagun ditu eta. «Denek eskukaldi tipi bat ematen dugu besta ederragoa izateko; bakoitzak ematen badu pixka bat bestara, bestak ere itzultzen digu», azaldu du arrosatarrak. Auzolanean antolatutako besta da Baigorrikoa, eta ezinbestekoa da laguntzera biltzen den jendea. Besteak beste, horrek erakarrita joan ohi da Lasarte. «Benetako jai herrikoia da. Pentsatzen dut antolaketak bere lana edukiko duela, baina ez du beste munduko gauzarik, ez du asmo basatirik, eta, aldiz, jendeak bere besta egiteko eta jendea ezagutzeko aparta da», esan du. Hegoaldean, berriz, Nafarroa Oinez-en gisako «besta erraldoietara» ohiturik daudela uste du.\nNafarroen arteko zubi\nNafarroaren Eguna txerto batekin alderatu du Bizkaitxipik. «Urtero berpizten digu gure nafartar izateko su ttipi hori». Izan ere, haren irudikoz egunerokotasunean «bortxaz» ez dute euskaltasuna ageri Nafarroa Beherean. Gainera, normalean ikusten ez duen jendearekin elkartzeko aukera izaten du, eta, bidenabar, lagun artean besta egiteko parada. Izan ere, besta eta aldarrikapena uztartzen dituen eguna da, batez ere, azken urteotan izandako aldaketek eraginda. Bizkaitxipi kezkaturik zen duela bospasei urte arte «arrazoirik gabeko besta» bihurtu zelako: «Edozein besta bezalako baten aukera». Baxenabartarrak azaldu duenez, Basaizeako kideek jai ereduaren inguruko gogoeta egin zuten orduan, ohartu baitziren «mozkor egun» bihurtu zela. Bizkaitxipik uste du azken urteetan egoera hori aldatu egin dela eta zentzu osoagoa duela bestak. Gaur egungo jaia honela definituko luke: «Nafarroaren Eguna jendea elkartzeko memento bat da, nafar izatea zer den oroitarazteko eta gure euskalduntasuna sustatzeko».\nLasartek ere antzeko iritzia du Baigorriko bestaren inguruan. «Sinbolismoz» betetako jaia dela uste du. Jarduera kultural gisa hasi bazen ere, denborarekin aldarrikapenak toki nabarmena hartu duela azaldu du. «Ez da soilik Nafarroa bai Behereko baita Garaiko herritarrentzat, bere burua nafar hartzen duten euskaldun guzientzako topaleku bihurtu dugu». Etxarriarrak azaldu duenez, Hegoaldean «arraro» egiten da Nafarroaren Eguna Baigorrin izatea. «Askotan ahazten dugu [Nafarroak] erreinu independente bezala Iparraldean jarraitu zuela hemen [Hegoaldean] baino dezente gehiago, eta niretzat nahiko zeresana badu han egiteak. Agian haiek dira Nafarroaren benetako oinordekoak», azaldu du Lasartek.\nBi Nafarroen banaketa gainditu ahal izateko balio du Nafarroaren Egunak, Nafarroa Behereko eta Garaiko herritarren arteko zubiak eraiki eta sendotzeko. Lasartek eta Bizkaitxipik oso gogoko dute «beste» Nafarroako jendea ezagutzea, eta harreman horiek sortzea beharrezkoa delako ustea dute biek.\nLasartek dantza taldeari esker ezagutu ditu baxenabartar anitz. Garaztarrak dantza taldeko kideekin oso harreman ona dute, eta Baigorrin ere ezagunak ditu Arrola dantza taldean eta Basaizea kultur elkartean. «Harreman ona dut; jende jatorra da», esan du. Nafarroa Garaia ezagun du Bizkaitxipik ere. Gazteago zenean harremanak sortu zituen Baztan aldean batik bat, baina baita Iruñean ere. «Zenbait bestak lagundu egin digute», azaldu du irri eginez. «Biziki ona izan zait gaztetasuneko harreman horiek sortzea eta gaur egun ikustea oraino badirela».\nDena den, lotura sendoagoak beharrezkoak direla nabarmendu dute biek. Bizkaitxipik uste du elkarteen artean harreman estuak daudela, sare zabalak sortu direla azken urteetan, hamar edo hamabost urtez bidea egin delako. Baina harremanak ez dira modu orokorrean zabaldu.\nLasarte ahal duen guzietan joaten da Iparraldera. «Nafarroa Beherera, Zuberoara eta Lapurdira joateak izugarri erakarri izan nau beti». Izan ere, bertako musika eta dantzak biziki gogoko ditu. Kezka bat du: Nafarroa gainontzeko herrialdeetatik banatzen ari da. Haren aburuz, azkenengo hogei urteetan distantzia handitu egin da, eta Nafarroa Garaia «beste kontinente bat» bihurtu dutela dio. Horregatik, Hegoaldearen eta Iparraldearen arteko harremanak sendotzearen aldekoa da etxarriarra. «Iparraldera joatea izugarri pila kostatzen zaigu, eta ez bakarrik komunikazio txarrengatik, baizik eta alferkeriagatik». Elkarrekin proiektu gehiago egitea onuragarria dela uste du; «posible da, eta merezi du».\nIgandean, goizean goiz hasiko da besta, eta gauera arte gozatzeko aukera izanen da. Txoko guztietako euskaldunak bilduko dira Baigorrin, haien artean, urtero bezala, Bizkaitxipi eta Lasarte. Besta egin, aspaldiko lagunekin egon, eta harreman berriak sortzeko baliatuko dute. Eta, nola ez, nafar nortasuna dantza eta kantu artean aldarrikatuko dute.\nMikel Lasarte, Ortzadar folklore taldeak Iruñean duen egoitzan, dantzatzeko jantziekin. / IDOIA ZABALETA / ARGAZKI PRESS\nMirentxu Bizkaitxipi, Nafarroa Behereko Arrosa herria atzean duela. / BERRIA


Sindikatuek salatzen dugu Urdulizko ospitaleak langileen greba eskubidea urratu duela - OSAKIDETZA | sindicato ESK sindikatua\nLan Sailak gehiegizko gutxieneko zerbitzuak ezarri ditu, normalean ezartzen dituenak baino\nOsakidetzak ez du Gutxieneko Zerbitzuen Agindua bete, are gehiago, gutxieneko handiagoak ezarri ditu, eta horrek langileen grebarako eskubidea urratzea dakar.\nGainera, Urdulizko Ospitala sorgin-ehiza egiten ari da grebarekin bat egiten ari diren eta gaur programatu diren ekintzetan parte hartzen ari diren langileen aurka.\nHala eta guztiz ere, greba-eguna izaten ari den eragina oso zabala da, eta horrek indartu egiten du ekintza horren eraginkortasuna.\nGaur, otsailak 3, greba deitu dugu Urdulizko Ospitalean. Osakidetzak, duela urte batzuetatik egiten ari den murrizketa-politika gogorra aplikatuz, 2017an erabaki zuen zentro horretako langileek txanda-osagarria ez zutela kobratuko. Horrek, kobratzen duten Ente Publikoko gainerako langileekiko diskriminazioa suposatzeaz gain, plantillaren lan-baldintzak murrizta dakar. Kontuan izan behar da txandakako lanaren osagarria txandaka lan egiten duten langileek kobratzen dutela, hau da, familia eta lana bateratzeko eskubidea oztopatuta ikusten duten eta txandaka lan egiteak dakarren nekagarritasuna jasaten duten langileak.\nHala ere, Osakidetza ere bere papera jokatzen ari da greba honetan. Esan dugun bezala, Lan Sailak, Gutxieneko Zerbitzuen Aginduan, egin ohi duena baino zerbitzu minimo handiagoak ezarri zituen. Covid jartzen dute, beste behin, aitzakiatzat; eskubideak murrizteko argudio gisa erabiltzen dutena maiz, baita grebarako eskubidea ere.\nOsakidetza, lasai asko, gerora ere, plantillaren grebarako eskubidea murrizten saiatu da, praktikan aginduak ezartzen zituenak baino gutxieneko zerbitzu handiagoak ezarriz, eta mobilizazioetan parte hartzen duten langileei presioa eginez. Gertakari horiek nabarmen urratzen dute langileen grebarako eskubidea.\nHala ere, eta esan dugun bezala, grebaren jarraipena oso zabala izaten ari da langileen artean, eta horrek indartu egiten gaitu ideia honetan; hau da, mobilizatzen eta areagotzen jarraitu beharko dugu borroka hau.\nGainera, Urdulizko Ospitala sorgin-ehiza egiten ari da grebarekin bat egiten ari diren eta gaur programatu diren ekintzetan parte hartzen


ornodun - Harluxet Hiztegi Entziklopedikoa\nadj. eta iz. ZOOL. Kordatuen filumeko zenbait animaliaz esaten da. Endoskeleto segmentatua eta nerbio-kordoi dortsal kofaduna dute, bizkarrezurra alegia. Zefalizazio nabarmenekoak dira eta garuna babesteko kranioa dute. Bere baitan arrain, narrasti, anfibio, hegazti eta ugaztunak hartzen dituen Vertebrata subfiluma osatzen dute.\nOrnodunak oso arrakastatsuak suertatu dira bizimodu erabat desberdinetan, izan ere, itsasoko uretako eta ur gezatako ia txoko guztietara moldatuta egoteaz gainera, lur lehorreko erresuma osoa bete dute eta aire-esparrua ere bereganatu dute. Kanbriarraren hasieratik eta kordatuak agertu zirenetik, Burgess Shale-ko Pikaia fosilak iradoki duenez, ornodunen oinarrizko gorputz-diseinuak hainbat aldaketa izan ditu, eta ondoz ondoko eszenategietako baldintzetara bete-betean doitu da. Horrela, beraz, segitu duten ibilbide ebolutiboak azaltzen du taldearen irradiazio morfologikoa, betiere, oinarrizko diseinu berean gauzaturikoa.\nOniritzi zabala lortu duen Garstang-en hipotesiaren arabera (1928), zefalokordatu eta ornodunak tunikatuen larbatik eratorri ziren, eta hori neotenia bidez; horrela, estadio heldu sesila utzita, larba igerilariak bere ildo ebolutibo propioa urratu zuen, aldean ornodunen antolakuntza-plana eramanez. Nolanahi ere, lehen ornodun fosilak, hots, ostrakodermo ordobiziarrak, kreatura txiki eta barailagabeak ziren, itsas hondoko biztanleak; arrain antzestral horiek Agnatha klasean sailkatu dira. Agnatu gehienak suntsituta daude eta egun bizi diren talde honetako ordezkari bakarrak lanproiak dira, gutxi gorabehera 50 espezie denetara. Baraila eta hegats bikoitien eza dela eta, agnatuek aktibitate gutxiko bizimodua dute, eta iragazle, hematofago edo sarraskijaleak dira. Irizpide dikotomikoa erabiliz, baraila edukitzearren bereizitako gainerako ornodun guztiak Gnathostomata taxonean bildu dira, eta gnatostomatuez mintzatu ohi da.\nBarailaren abantailak bistakoak dira, besteak beste harraparitzarako bidea errazten duelako; bestalde, gorputz-forma hidrodinamikoaren lorpen ebolutiboak higikortasuna emendatu zuen, hegats bikoitiak ezinbestekoak izanik egonkortasuna bermatzeko. Egungo arrain barailadunak klase bitan sailkatu dira: Chondrichthyes eta Osteichthyes. Kondriktieen taldekoak marrazo eta arraiak dira, denetara 700 bat espezie bizi; oso antzinako taldea da, Deboniar goiztiarrekoa, eta duen ezaugarririk nabarmenena soilik kartilagoz osaturiko eskeletoa da. Ostera, arrain osteiktieen eskeletoa hezurrezkoa da gehien bat; denetara, 20.000 espezie dira, subklase bitan banatuak: hegats erradiodunak dituzten aktinopterigioak (arrain gehienak dira talde honetakoak) eta hegats lobulatu haragitsuak dituzten sarkopterigioak (zelakanto eta birikarrainak).\nOrain arte aipatutako ornodun guztiak normalean "arrain" berbaz izendatzen badira ere, argi geratu da, lanproi, marrazo eta gainerakoen artean desberdintasun morfologiko handiak daudena. Horrela izanik, Pisces klasea zaharkitutzat jotzen da egun, eta itxuraz berdin-antzekoak diruditen arrainak hiru klase desberdinetan sailkatu dira, ikusi denez.\nLur lehorreranzko trantsizioa ere urrats erabakigarria izan zen ornodunen eboluzioan, mundu berri bat erdietsi baitzuten. Alabaina, ingurune lurtarrera moldatzeak beste hainbat aldaketa estruktural eta funtzional derrigortu zituen ornodunen gorputz-diseinuan, erabat desberdinak baitira uretako eta lurreko baldintza fisikoak. Airean grabitatearen indarra nabarmenagoa denez, lur lehorreranzko bidea urratu zuten lehen ornodunek, besteak beste, substratu gainetik ibiltzeko soinadarrak lortu behar zituzten, eskeleto gotorragoaz gainera. Garatu beharreko moldaketa hain handia izanik, ornodun lurtarren eboluzioa, hots, tetrapodoena, ingurune berri horrekiko doitze-prozesu etengabea gertatu da. Zelakantoaren antzeko arrain krosopterigio fosilek eman zituzten kolonizaziorako lehen urratsak; seguraski, arrain horien hegats lobulatu bikoiti indartsuak egokiak ziren zingiretan herrestan ibiltzeko sikateetan, eta beraz aurremoldaturik zeuden lurreko bizimodurako. Anfibioak izan ziren lerro ebolutibo horren ondorengoak (Amphibia klasea), eta lurreko ingurune urtsuetara mugatuta daude; ia 3.000 espezie dira gaur egun igel, apo, arrabio eta uhandreen artean. Anfibioek makina bat adaptazio lortu dute bizimodu lurtarrerako, baina aldi berean arrainen ezaugarri batzuk gorde zituzten, esate baterako, ugaltzeko uretara itzuli beharra.\nNarrastiek (Reptilia klasea) aurrera egin zuten krosopterigioek hasitako lurreranzko prozesuan, izan ere, narrastiak anfibioak baino habitat askoz lehorragoetan bizi daitezke, baita basamortuetan ere. Aurrerakada honen azpian narrastiek garatutako arrautza dago, zeinak, amnios deritzon mintzari esker, ur-putzu batean balego bezala babesten baitu enbrioia. Hau da, narrastiek urarekiko estekamendua laxatu zuten hein handi batean, baina, hala ere, gorputz-tenperatura ingurunekoa baino gorago mantendu ezin dutenez (gai hau oso eztabaidatuta dago dinosauruei dagokienez), sakabanatzea mugatuta daukate. Edonola ere, ondo moldatuta daude lehorrean; areago, hainbat narrasti fosilek airea konkistatu zuten (pterosaurioek). Denetara 6.000 espezie bizi deskribatu dira (musker, sugandila, suge, dortoka, krokodilo, etab). (Ik. narrasti).\nHegaztiena da ornodun lurtarren talderik zabalena (Aves klasea); 8.700 espezie bizi deskribatu dira poloetatik ekuatoreraino, zein goi-mendietan, basamortuetan edo oihanetan. Arrakasta hori, batetik, barne-tenperatura iraunkorra lortzean eta, beraz, ingurune-aldaketak hobeto jasatean oinarritu da, eta bestetik, hegan egiteko gaitasunean. Bi ezaugarri horiek homogenotasun handia ezarri dute hegaztien artean, bai oinarrizko egiturari dagokionean (gorputz aerodinamikoa) eta bai fisiologiari dagokiola ere (gastu energetiko itzela). (Ik. hegazti).\nOrnodunen talde guztietatik ugaztunak (Mammalia klasea) partikularki interesgarriak dira gizakiarentzat, berau ere ugaztuna baita, bere etxabereak bezalaxe. Nahiz eta ugaztunak klase oso zabala ez izan (4.100 espezie bizi), talde eranitza itxuratu dute: arrautzak erruten dituen ornitorrinkoetatik hasi eta karena duten ugaztun plazentalioteraino (berauek ere zenbait gramoko baino ez den satitsu nanotik 100 tonako balea urdinerainoko espektro galanta erakusten dute), koala, kanguru eta bestelako ugaztun martsupialioetatik igaroz. Ugaztunak oso ornodun bizkorrak dira, oso tasa metaboliko altua dutenak. Kume gutxi egiten dituzte, baina denbora eta energia asko inbertitzen dute haiek zaintzen. Jarduera handiagoa eta kumeen garapena izan dira ugaztunen eboluzioaren giltzarri, eta hori dela eta talde honen anitz ezaugarri beroriekin erlazionaturik agertzen dira. (Ik. ugaztun).


Nazarbaiev: erronka gogorrei aurre egiten - EBko berriemailea\nNazarbayev: orientazioa gogorra erronkak\nNursultan Nazarbayev Kazakstanen berriro hauteskundeak ez zuen ezustea izan, Nazarbayev-en zuzendaritzaren jarraitasuna eta "nazioaren aita" izatearen babesa berretsi besterik ez zuen egin. Hala ere, agintaldi berri hau bere agintaldi luzearen aurrekoaren aldean ezberdina da - erreforma politikoak agintzen dira eta espero dira helburu nagusia direla. «Estatu liberal» baten ideia airean dago. SESBen Alderdi Komunistaren Politburoko "kide oso" gisa hartu zuen politikariaren ibilbidean lorpen garrantzitsu bat eta azken ondorioa izango litzateke 1990ean?\nNazarbayev-en (74) bizitzak bira dramatiko ugari izan ditu, hala ere, goiko postuetara igotzeko gaitasun nabarmena erakutsi du, eta horrek aldaketa eta egokitzapenerako aparteko gaitasuna behar izan du. Sobietar Goreneko presidentea eta Kazakhstango SSRko agerlekua izandako iragan komunistatik, bere herrialdea ekonomia liberaleko eredu batera eraldatu du, orain bere herria konstituzio erreforma baterantz eramateko helburuarekin, transferentzia onartzeko. boterearen presidentea Majilis parlamentura.\nEszenatoki hau litekeena da, Nazarbayevek bere Kazakhstan erreskate plan berria eskaintzen baitu, erronka berriak gaindituz eta ekonomia dibertsifikatuz munduko herrialde garatuenetan sartzeko eta baliabide naturalekiko mendekotasunaren ondare sobietarra hausteko. Hauteskunde kanpainaren zati hau funtsezkoa da erreformen etorkizunerako eta petrolioz aberats den Kazakhstanek orain arte menpekotasun mendekotasuna erakutsi du lehengaien esportazioekiko. Ekonomiaren dibertsifikazioa zuzenean lotuta dago herrialdearen modernizazioarekin, eta EBko kanpoko eragileekin lankidetzan gauzatzeko ahalegina izan nahi du.\nNazarbayev-ek EBrekin lotura estuagoen beharra sakona dela ulertzen du, bai teknologia eta bai erreforma politikoetan gertatzen ari den modernizazioa gauzatzeko indar nagusia dela - 2014ko urrian Bruselara egindako bisitak urtarrilaren 20an abian jarri zen Lankidetza Hobetua abiarazteko erabakia berretsi zuen. 2015.\nEBk hasitako lankidetza-maila berri batek merkataritza eta inbertsioetan, zerbitzuetan eta garapen sozialean lotura estuak ditu helburu, baina baita beste enpresa guztien arrakasta bermatuko duen erreforma politikoan laguntzea ere. Europako Parlamentuak behin baino gehiagotan adierazi du lankidetza sakonaren onurak erabat erreforma politikoen mende daudela, integrazio ekonomikoarekin batera "eskuz esku" betetzeko.\nHauteskunde programaren arabera, eurodiputatuen nahia horiek bat datoz Nazarbayev-en borondatearekin, erreforma konstituzionala agintzen baitute, presidenteak parlamentura eta gobernura boterea berriro banatzea dakarrela "Kazakhstanen tradizioen arabera".\nProzesu honen azpian dagoen nazional kazakiarra prozesu politikoaren ezaugarri osagarria da, Ukrainako edo Udaberri Arabiarreko gertaeretatik aldentzeko prest, non pasioaren zurrunbiloak heriotza, tragedia eta suntsipena ekarri zituen. sendatu.\nErreforma politikoaren etorkizuna ere Kazakhstango kultura anitzeko bizimodu tradizionalari dagokio - orain arte sobietar osteko espazioan nazionalismoaren eta garbiketa etnikoaren izugarrikeriak saihestu dituen herrialde bakarra izan da. Multikulturalismoaren eredu gisa, Nazarbayev presidente gisa kazakeraz eta errusieraz hitz egiten du bere hautetsiei zuzentzerakoan, herrialdeko gutxiengo handienarekiko errespetua azpimarratuz, hau da, errusiarrei (% 25 inguru).\nKazakhstanen kultur kulturismoaren lorpenek terrorismoaren eta fundamentalismoaren mehatxuak ahultzen badituzte ere, kanpoko arriskuak nagusi dira, Irakeko eta Levanteko Estatu Islamikoak (ISIL) eta AEBek bere tropak Afganistandik ateratzen dituzten potentziak gero eta handiagoak direlako.\nOro har, Ekialde Hurbileko eta Erdialdeko Asiako egoerak zailtasunak izaten jarraitzen du, talibanek, Hizb-ut-Tahrirrek eta Uzbekistango Mugimendu Islamikoak Kazakhstango hautesleek laikotasuna eta tolerantzia lortzeko laguntzen laguntzen baitute.\nHala ere, Kazakhstaneko estepan lasaitasuna mantentzeko lanak gero eta zailagoak izango dira eta Nazarbaiev presidenteak agindu bezala, indarberritzeko beharra duen klase politikoaren eta gizarte zibilaren ahalegin handia beharko du. Presidentearen gidaritzapean datozen 100 egunak oso espero dira, eta ez Kazakhstanen bakarrik, eskualdeko herrialde nagusiaren erreformak eta demokratizazioak izugarrizko eragina izango baitute Asiako Erdialdeko eta hortik kanpoko herritarren etorkizuneko garapenean.\nGai erlazionatuak:ezaugarrifull-imageKazakh SSRMajilismulti-kulturalaNazarbayev\nEnergoatom energia independentzia lortzea Ukrainan urrats gehiago hartzen


Pentsioak, demagogia kanpora –\ndemagogia kanpora, EAJ, Ekonomia, erretiratuak, Jaurlaritza, jubilatuak, Madril, Pentsioak, pentsionistak\n11 pentsamendu “Pentsioak, demagogia kanpora”-ri buruz\nSuagaar 2018-05-07 12:07\nPentsioak igo daiteke baita eskumena izan gabe,15 mila pentsiodun osagarriak jasotzea ehundaka mila direnean miseriazko pentsioak kobratzen dituztenak, ez da inolako soluziorik.\nDirua dago horretatako ta soberan.\nJaiotze tasa baxuak ez dute inolako zerikusirik pentsioen bideragarritasunarekin.\nAdibide bat: Duela 50 urte 3 milioi pertsona egiten zuten lan landa gunetan, FEDEA ta horrelako parasitoen teoriak jarraituz, gaur egun guztiei jaten emateko 4,5 milioi pertsona egon beharko ziren landagunetan Espainian produzitzen. Baina zer gertatzen da? Produktibitatearen hazkundeak (pentsioak kobratzeko inoiz aipatzen ez dutena) eragin du, gaur egun 300 mila langileekin, duela 50 urte 3 milioiekin produziten zutena baino askoz gehiago produzitzea.\nBizi esperantzarekin berdin, bataz bestekoarekin egiten da , baina zer diote datuek?\nIzugarri aberatsa dena, aberatsa dena baino 2 urte gehiago bizitzen da, hau lan oso ona duen bat baino 2 urte gehiago bizitzen da, hau lan ona duen bat baino 2 urte gehiago bizitzen da, hau, lan kaxkarra duen langilea baino 2 urte gehiago bizitzen da, ta hau beti langabezitik gizarte laguntzetara doana baino 2 urte gehiago bizitzen da ta hau….\nZer erran nahi du? Ba langile txiroenak pentsioek ordaintzen ari dizkietela soldata onak dituzten langileei.\nSoldata txikia dutenen bizi esperantza (hau hipotetikoa da) 67 urtekoa baldin bada, ta osakidetzako medikuena 75, bizi esperantzaren bataz bestekoa hartuz, soldata txikia duenak bataz beste 2 urte edo gutxiago kobratuko luke pentsioa ta besteak 13 urtez, baina biei bizi esperantza berdinarekin egiten diote kalkulua.\nErabiltzen diren datu gehienak edo manipulatuak, edo gezurra dira, ta balio dutenak hortik at daude.\nGainera nork esaten du pentsioak kotizazioekin ordaindu ahal direla bakarrik? Ez da horrela.\nBeste gezur bat, BPGtik %9a bideratzen dugu pentsioetara ta hori jasangaitza da, baina beste herrialde askotan bideragarriak dira ta %11,12,13a gastatzen dute.\nPentsioak beste gauzak bezala, dugun aberastasunarkein ordaindu beharko lirateke, ta aberastasuna badago dena bideragarria da.\nTa jada pentsio ez kontributiboak aurrekontu generaletik aterako balira legeak dioen modun, 100 mila milioi euro baino gehiago egongo ziren , 1998an uste dut, legez kontra, pentsio hoiek ta kudeatzeko dituen kostu guztiak, kotizatu dutenen diruarekin ordainduak izan dira.\nZet 2018-05-07 13:15\nHorixe Suagaar, beti pentsiodun kopuruaren zifrekin erkatzen dituzte diruak. Tontotzat hartzen gaituzte. BPGa ikaragarri igotzen ari da,beraz, dirua badago. Zein da kontua? gero eta diru gehiago dutela gutxi batzuk, kasualitatez, zerga gehien ordaindu behar luketenak alegia.\nEta zeintzuk babesten dituzte horiek? Pentsioak igo ezin direla esaten dutenak….\nEz gaitzatela engaina\nMikelats 2018-05-07 14:10\nDemagogia kanpora, diozue, alde batetik zein bestetik. Ederrak zaudete. Pentsiodunak mugitu dira eta zuek denak aurpegiak garbitzen, ea bozka kenduko dizueten pentsatuz. Diru gehiago eman eta lixto, arazoa beste 10 urte atzeratu, ondoren datorrenak patatekin jan dezan.\nBarkatuko didazue, baina pentsio sistema Ponzi sistema deitzen zaien horietakoa da, epe luzean erortzera kondenatua dago arazoa egiturazkoa baita eta ez koiunturala. Esan bezala, hemendik 10-15-20 urtera sistema erortzen denean orduan komeriak izango dira eta larrialdi sozial ikaragarria, ehundaka mila pertsona ahora eramateko ezer gabe. Hori dena administrazio publikoen zorpetze ikaragarriarekin batera, koktel lehergarria suertatuko da ekonomia osoarentzat.\nEz dakit amildegia ikusten duen bakarra ote naizen, nahi duenak eskura ditu datuak\nAlpargatero 2018-05-07 14:22\nPentsioak % 30 murriztu ziren duela gutxi Grezian, egun batetik bestera, trantsiziorik gabe. Nor zegoen agintean? Syriza, Podemosen kidekoak. Demagogiarekin jarraitzen badugu, badakizu zein den gure pentsioen etorkizuna.\nZet 2018-05-07 16:12\nEz dakit nitaz ari zaren, baina, pertsonalki, bost axola niri sistemak eta pentsiodunen bozken norabideak.\nNago, askotan, teknikariak sistemak modu hertsian ikusten dituztela; hau da, formula matematiko bezala eta politika egitea, sistemen gainetik egotea da. Adibidez, Raxoi-k hainbat zereginetarako desbideratu ditu pentsio funtsak. Beraz, dirua egotekotan, desbidera daiteke pentsioak ordaintzeko.\nBorondate kontu bat da. Dirua banatu nahi duten ala gutxi batzuen esku utzi. Hori da pentsatzen dudana.\njoxe iriarte bikila 2018-05-08 11:47\nArregi Anderea, demagogia zeinen aldetik?\nZure idatzi hau, justu, Orereta-Errenteriako jubilatuen manifestaziotik etorrita irakurri dut, eta bertan eman didaten eskuorria irakurrita, zelako kontraesana. Hasteko: 1080 Euroko gutxiengo pentsioaren eskaera ez da EHBildu edo Podemosen eskaera, jubilatuen mugimenduarena baizik. Bi partidu horiek, zuek ez bezala jaso egin dute gure eskaera. Beraz, gurekin eztabaidatu. Diru kontuarena. Beno, Rajoiek zioen ez zela posible aurtengo igotzea. Orain badirudi baitez, Aurrekontuen mesederako. Zuen babesarekin solidarioak omen zarete beste herriekin, baina aurrekontu horiek oro har, mesede baina karga dira denontzako (eta kargarik handiena gobernua sostengatzeak eragiten duen sufrikarioa), beraz, ez dakit non dagoen mesede hori. Zuentzako bai jakina, AHT finantzatzeko. Jaurlaritzak nondik atera dezake dirua 1080 euroko gutxiengo pentsioa finantzatzeko? Bada, zati bat, sozialki, ekonomikoki eta ekologikoki hain kaltegarria izango den AHT desbideratzen duzuen dirutik, esate baterako. Esan behar gainera, Eusko Jaurlaritzak urteak daramatzala dirua aurreratzen nahiz eta ez izan bere konpetentzia. Nahi duenean, ez zarete transferentzien zain egoten. Eta, zergetatik. Diru gehien dutenen poltsikoetatik, zuen iritzia kontrakoa izan arren.\nHemen gauza bat garbi badago, da borrokarik gabe ez dagoela aldaketarik. Instituzioak eta partiduak mugitzen dira jendea kalea ateratzen denena edo beren botoa galtzeko arriskua ikusten duenean. Ohi bezala, oraingoan ere, EAJ maisua da igeri egin eta arropa zaintzen. Jubilatuen alde omen zaudete, baina zuen sokakoak mugimenduan hasiak dira atzera egiten eta desmobilizatzen.\nBenetako eztabaida da, nola egonkortu pentsioak, publikoak edo pribatuak (Europar Batasunak pribatuen alde ari da bultzatzen, eta zuenk?’).\nMikelats 2018-05-08 15:32\nEz, ez nintzen zutaz ari, orokorrean ari nintzen. Alde batetik instituzioetatik eta bestetik mugimendu pentsionistatik botatzen diren mezu arduragabeez ari naiz. Izan ere, nire ustez ez, indarrean dagoen sistema ekonomikoarekin pentsio sistema ez da bideragarria kontsumoan oinarritutako kapitalismo eta 80 urte baino gehiagoko bizi itxaropena duen populazioarekin.\nAlderdiek hurrengo hauteskundeetan bakarrik pentsatzen dute eta ez dira gai epe luzerako politikak ezartzeko. Hori dela eta arazoa atzeratzen ari dira etengabe, baina elur bola hazten doa eta berandu baino lehenago lehertuko da halabeharrez. Era berean “demokrazian” osatutako laguntza sozialen sistema eta diru-laguntzetaz bizi diren hainbat txiringito amaituko dira, eta orduan komeriak.\nganbaratxotik 2018-05-08 22:41\nZein da gutxieneko soldata eta zenbatekoa da erretretako saria Hendaian? Zenbatekoak dira biak ala biak Donostian?\nZenbat balio du kafe batek Hendaian? Eta Donostian?\nNola da posible horrelako aldea? Zeinen boltsikotan gelditzen ari da tarteko diru guzti hori?\nPentsioa ez da gastua, inbertsioa da. Denontzako onura dakarrena epe erdi eta luzera, baita aberetsenetzat ere, baita sistemari ere. Hori bai, ikuspegi luzea eta eskuzabaltasuna izan behar. Eta Espainiari begira egon beharrean beti-beti, noiz edo noiz Europara begiratua botatzea.\nMikelats 2018-05-10 15:50\nUste dut garrantzitsua izan daitekeela hemen grafika hau elkarbanatzea. Bertan espainiar estatuko biztanleria agertzen da sistema ekonomikoan duten lekuaren arabera banatuta.\nAzpiko lauki urdinak dira (funtzionarioen zati batekin batera) sistema ekonomiko osoa mantentzen dutenak. Kontuan hartu gabe hauetako zenbatek lan egiten duen gizarte kontsumista zentzugabe honentzat txorakeriak produzitzen. Gizartea eusten dutenak lau katu direla alegia, eta lehiakortasun kupidagabea lege den mundu honetan egitan produktiboak diren lanpostu horiek arriskuan daude. Badirudi gutxi konturatzen direla arazoaren larritasunaz, baina beharko lukete. Oinarri industriala bukatzen bada akabo, ez pentsio ez laguntza ez ezer.\nJakin nahiko nuke Amaia Arregiren iritzia gizarte honen epe luzerako jasangarritasunaren inguruan\nNagore 2018-05-19 23:17\nHemen demagogia franko dago,soberakoa. Erretiroa hartu duenak kobratzen du kotizatu duenaren arabera, ez gehiago ez gutxiago. Nik asko, aunitz, nahi baino gehiago, ezagutzen ditut esaten zutenak ez zuela merezi kotizatzea, hobe zela etxe bat edo apartamenti bat Mediterranio aldean erostea. Horietako batzuk , autonomoak edo, baina egiari zor, enpereaburu, beren menpekoei ere ez zieten kotizatu, berena ere ez. Badituzte ordea aparetamentuak, eta kobratzen dituzte diputazioek emandako laguntzak, errenta berdintzekoak, nire ustez erabat amoralak, eta apartamentuarena diru beltzean. . Eta gero manifestazioan ikusi behar! Herri hau oso txikia da eta badakigu nor garen. Erretirodunen mugimendu honekin ez goaz inore ere, gehienek gezurretan ari dira eta, edo zer ostia nahi dute?\nSuagaar 2018-05-26 13:11\nMikelats, ez da sistema ponzia pentsioak ordaintzeko erabiltzen dena nahiz ta hobe aldatzen badute ta kotizazioen dirua guztion diruan sartzen badute ta guztion diruarekin pentsioa ordainduz, horrela izan beharko zelako.\nSistema pozi batean, nik dirua eskatzen dut ta interes batzuk promesten ditut, inbertitu ordez, interes hoiek ordaintzeko beste pertsona baten dirua lortzen dut ta lehengoaren interesak ordaintzen ditut ta gelditzen dena niretzako erabiltzen dut.\nSistema horrek denbora osoz behar du norbait dirua jar dezan, interesak ordaintzeko, ta ailegatzen da momentu bat, non hainbeste interes dituzu ordaintzeko bezero asko izateagatik, non edo jende gehiago estafatzen duzu edo dena deskubritzen da (hau goiz edo berandu, beti gertatzen da)..\nGure pentsio sistema aldiz, zuk gaur kotizatzen duzu ta horrekin gaurko pentsioak ordaintzen dira, zu jubilatzen zarenean, momentu hortan gazteak direnak, kotizatuko dute.\nBeraz beti egongo da norbait kotizatzeko edo aberastasuna sortzeko (pertsona edo makina).\nGainera , zure kotizazioen dirua sistema ponzietan ez bezala, inertitzen dute ta guztientzako interesak lortu ere.\nEz da ponzia beti egongo delako borbait lan egiteko, ta ez badago, gizateriarik ez zen egongo, beraz , arazorik ez.\nArras ezberdinak dira, Halare, pentsioak estatuaren ondasun gzutiekin bermatu beharko lirateke Zelanda berrian egiten duten bezaka adibide.


Soccer Drills Library Search - front page promotion - Soccer Drills & Football Drills - Futbol Profesionala Coaching\nFutbol zulatzeko Library Search\nSearch tresnaren buruz\nProfessionalsoccercoaching.com datu-basea dauka bat bilaketa tresna oso indartsua futbola, praktikak eta artikulu guztiak biltzen ditu liburutegian, interesatzen zaizkizun gaiei buruzko informazioa bilatu edo arakatu ahal izateko. Futbola eta futbola praktikak sartzeko, zure taldearekin lan egin nahi duzun gai zehatzekin segundotan segundotan sartuko zara. . Liburutegiko zulatzeko eta praktiken kopuru handia dela eta, gunea hiru mailatan egituratzen da, erabilera errazteko. Hiru maila hauek azaltzen dira. Sailak liburutegiaren maila altuena dira, kategoriak dituztenak. Kategoriak atalen desegite gehiago daude eta artikulu guztiak (futbola zulatzeko) eduki.\nNola bilatu bat egiteko\nGunean bilaketa egiteko metodo nagusia 1 barraren bilaketa-barra da, ezkerreko aldean eta gune honetako orrialde guztietan eskuragarri. Idatzi bilatu nahi duzun gako-hitza eta bilatzaileek gunearen bilaketa osoa (artikulua, kategoria, artikulua) lehenetsiko dute.\nA 'artikulua' Search adibide\nZure bilaketa aldatzeko gaitasuna eta hainbat modu dituzu. Beheko irudian "pasatzen" ataleko atalean bilaketa bat bistaratzen da. Emaitzak erakusten dituzten kategoriak pasatzen dituzten gunearen hiru atalek erakusten dute. Zulatzeko zerrenda bat lortzeko bilatu nahi baduzu, 'atala' kontrol-laukia desautatu eta 'artikuluak' kontrol-laukia hautatu.


Adamen zein hezur erabili zuen Jainkoak Eva egiteko? - Zientzia.net\nHasiera » Artikuluak » Adamen-zein-hezur-erabili-zuen-jainkoak-eva-egitek Adamen zein hezur erabili zuen Jainkoak Eva egiteko? 2012/09/01 Txurruka, Jesus Mari - Genetika, Antropologia Fisikoa eta Animalien Fisiologia SailaEHU Iturria: Elhuyar aldizkaria\nZoologia Giza zientziak Biologia Adam eta Eva. Charles Eamer Kempe artistak egindako beirate batean. Eastham-eko St. Mary elizan, Erresuma Batuan. Arg. Sue Hasker/CC-BY-ND\nBiblia liburu sakratutzat duten erlijioetako fededunentzat galderaren erantzuna erraza da: saihets-hezurra, jakina! Lehen emakumearen sorrera Bibliako Genesian (2: 21-23) dago deskribatuta: 21 Orduan, Jainko Jaunak lozorroan murgilarazi zuen gizona. Loak hartu zuenean, saihets-hezur bat kendu zion, hezurraren hutsunea haragiz bete ziolarik. 22 Jainko Jaunak gizonari kenduriko saihets-hezurrez emakumea moldatu eta gizonari eraman zion. 23 Honek esan zuen: «Hau bai dela ene hezurraren hezur, ene haragiaren haragi! 32 kiloko artzain-zakur aleman baten zakil-hezurra. Arg. © Estitxu Txurruka\n"Emakume" izango da deitua, gizakumeagandik izan baita hartua». Traduttore, traditore\ndio aforismo zaharrak. Azter dezagun ea Biblia hebraieratik grekora lehen aldiz itzuli zenean, K.a. hirugarren mendeko uneren batean, jatorrizko hitza zuzen eta zehatz itzuli zuten. Hebraiera biblikoa ulertzeko gai direnek esaten dutenez, gugana saihets\nmoduan heldu den hitza jatorriz tzela\nzen. Izatez, tzela\ngure gorputz-enborreko saihets bat izan omen zitekeen, baina baita eraikin bateko habeak (1 Erregeak 6: "6\nBeheko solairua bi metro eta erdi zabal zen, erdikoa hiru metro eta hirugarrena hiru metro eta erdi. Solairu bakoitzean tenpluko horma kanpoaldetik meheagoa zen, maila moduko batzuk eginez, eta maila hauen gainean ezarri zituzten habeak, tenpluko hormak zulatu beharrik gabe") edo oholak/xaflak ere (1 Erregeak 6: 15, 16 "15\nZedrozko oholez estali zituen tenplu barneko hormak, behetik hasi eta goiko habeetaraino, barne osoa zurez jantziz. Tenpluaren behea zipres-oholez estali zuen. 16\nTenpluaren barneneko azken hamar metroak, berriz, zedrozko oholez estali zituen, behetik hasi eta goiko habeetaraino, eta toki hori santutegia, hots, toki santu-santua, izateko antolatu zuen"). Grekozko hitz ordaina πλευρα (\n) izan zen, alboa, saihetsa\nesan nahi duena. Horri gagozkiola, gogoratu euskarazko saihestu\nhitzaren esangura. Ondoren, Septuaginta\n(LXX moduan ere ezagutzen dena, 70 izan omen zirelako itzultzaileak) izeneko Bibliaren ospe eta hedadura handiak betiko utzi zuen finkatuta saihets\nhitza Biblia kristauetan. Beraz, aski polisemikoa zen hebraierazko tzela\nhitza, itzulpenaren ondorioz euskaraz saihets-hezur\nmonosemikoa bihurtu da. Ene aburuz, euskarri\nhitzak euskaraz hobeto estaliko luke tzela\nbiblikoaren eremu semantikoa saihets\nhitzak baino, baina esparru honetan tradizioak duen pisua arindu ezina da. Garai hartako israelitek bazekiten, gaur egungo gazte kaletarrenak dakien bezalaxe, animalia arrek eta emeek, eta guri dagokigunez, gizonek eta emakumeek, biek dutela saihets-kopuru berdina, eta bikoitia gainera. Beraz, belaunez belaun sutondoan kontatutako istorioak gure sorreraren mito moduan atondu zirenean, sinestezina dirudi saihetsaren ideiak aurrera egin zezakeenik naturarekin gu baino harreman estuagoan bizi ziren eta, hortaz, animalia hilen hezurdurak ikusten gu baino ohituago zeuden haien artean. Edozelan ere, bada ugaztun ar gehienek (zezen, aker, ahari eta enparauek) duten hezur bat gizonari falta zaiona; zakil-hezurra, hain zuzen ere. Zakil-hezurra arren abdomenean egoten da, eta muskulu berezi batzuen bidez, sexu-jotzerako unean zakilean sartzen da ezpata bat bere zorroan sartzen den bezalaxe. Hala, kopularako behar den zakil-zurruntasuna istant batean lortzen da, eskeleto hidrostatiko batekin antzeko zurruntasunera heltzeko behar dena baino askoz ere denbora laburragoan, hain zuzen ere. Kalean zehar txakurrarekin paseatzen goazelarik, bat baino gehiago harrituko zen txakur arren bizkortasunarekin kopula-kontuetan. Emeari atzealdea usnatu eta, altan badago, konturatu orduko, di-da batean han dago ekinean. Zakil-hezurrari esker lortzen du bizkortasun hori. Esan gabe doa zenbait ugal-estrategiatan oso onuragarria dela mekanismo hori, eta horrexegatik iraun du eboluzioan zehar. Zer esanik ere ez, hautespen naturala arduratu da espezie bakoitzaren ugalketarako tamaina eta forma egokiena emateaz. Gehienbat artzaintzatik bizi ziren antzinako israelitak xehetasun horretaz ohartuta egongo ziren, ziur egon; alegia, bazekiten gizonetan hezur hori falta zela. Nola azal zitekeen gabezia hori? Mapatxe baten zakil-hezurra, 10 cm inguruko luzerakoa. Arg. Wikimedia commonsetik hartua\nGiza talde gehienen sorrerako mito kosmogonikoetan izaki ahalguztidunen bat agertzen da. Israeliten erlijio monoteistan, jakina, Yahve\nda jainko bakarra, eta berak eratu zuen unibertsoa lehenik eta gizona hurrenik. Gero, hasieran ikusi dugun legez, Jainkoak gizona lotaratu zuen eta tzela\nkendu zion, hemen euskarri\nmoduan euskaratu duguna. Kultura hartan, eta historikoki nagusiak izan diren kultura gehienetan, narratzaileak argi uzten du gizonak duela lehentasuna eta, gero, halako batean, emakumea datorrela, harengandik eratorria, eta Jainkoak, oniritzi-eske moduan, gizonari aurkezten diona. Adamen gorputzeko zein tokitatik aterako zuen Jainkoak emakumea egiteko behar zuen tzela\n? Argi dago, eskribauak sutondoko narratzaileen ahozko mitoen bilduma tradizio idatzira pasatzen hasi baino lehen, entzuleen arreta pizten zuten istorioek, publikoaren imajinazioetan eragin handiena zutenek eta, hortaz, gogoan hartzeko errazenek iraun zuten bizirik mendeetan zehar. Evaren sorrera Adamen gorputz-atalen batekin logikoki lotu behar izango bagenu, inori bururatuko ote zitzaion saihets-hezur batekin egitea lotura? Ez dut uste, zeren saihets-hezur batek baino ezer sortzeko ahalmen gutxiagorik, gure gorputzeko atal gutxik... Kontrara, denok dakigu beste gizaki bat sortzeko gizon baten zein gorputz-atalek duen ahalmen handiena. Denok dakigunez, ez dut une honetan haren izena hona ekarriko. Baten batek zalantzarik baleuka, hurrengo esaldia irakurri arte itxaron beharko du bere zalantza argitzeko. Jatorrizko hizkuntzan Bibliak ez omen du zakilarentzako izen zehatz eta berezirik; hori dela-eta, aipatu behar denean itzulinguruka ibiltzen denez, autu honetan Bibliak ez digu argitasunik emango. Zuzenean ez, bederen. Bibliak ez digunez zuzenean argitzen zein gorputz-ataletarantz bideratu behar dugun gure bilaketa tzela\nharen jatorrizko kokalekua aurkitzeko, zeharkako proben bila abiatu beharko dugu. Hezurraren hutsunea haragiz bete zuela\nirakurri dugu lantxo honen hasieran, eta horixe izango da gure abiapuntua. Euskarria\nkendu ostean, Jainkoak Adamen gorputzean nolabaiteko manipulazioak egin zituen. Utziko ote zuten aztarnarik? Hala balitz, tzela\nharen jatorrizko kokalekutik gertu egon beharko lirateke... Denok ikusi dugu telebistan, lurralde txiro eta beroetako irudiak erakusten dizkigutenean batik bat, umeak biluzik dabiltzala, eta arroparen bat jantzita eramatekotan, soilik gerritik gorakoren bat daramatela soinean. Sabela ez hoztea izango ote da arrazoia? Agian hori izan daiteke erantzunik politikoki zuzenena, baina egia biribila da umeek esfinterrak kontrolatzen ikasten ez duten bitartean, hobe dela "gerritik beherakoak aske eta agerian uztea", dirutan eta denboratan asko aurrezten baita. Gure gizarte zibilizatu, garbi eta ongi hezian umeak pixoihalik gabe hortik zehar ibiltzea pentsaezina iruditzen zaigu, baina ez dugu asko mugitu behar pixoihalen erabilpena gaur egun ere ez dela unibertsala ikusteko. Mortsa ar baten zakil-hezurra, 55 cm inguruko luzerakoa. Arg. Wikimedia commonsetik hartua\nEta duela, eman dezagun, 2500 urte, israeliten artean bai? Postura egingo nuke ezetz. Honekin esan nahi dudana da orduko israelita guztiek izango zutela, ume-umetatik, sexu-aparatuaren kanpo-anatomiaren berri, sexukideena zein kontrakoena... Gehien bat lan fisikoan oinarritzen zen eta, batez ere, ezpata, gezi eta antzeko arma ebakitzaileekin borrokatzen zen gizarte batean orbainak oso arruntak izango ziren, apenas egongo zen inor ageriko orbainik gabe. Bazegoen orbain bat, mutiko jaioberrienetik hasi eta agure zaharreneraino, denek toki berean zutena, zakil-puntan hasi eta zakilaren luzera osoan zehar eskrotoaren erdi-erditik ipurtzuloraino luzatzen zena... Kontuan izanda orduko sendagile eta albaitarien teknologia zein izango zatekeen, argi zegoen orbain hori gainerako orbainak baino "kuriosoago" zegoela josita... Errafe (\n) izen teknikoa du itxurazko orbain horrek, eta garapen enbrionarioan tolestura urogenital biak gure gorputzaren simetria-planoan bat egitearen ondorioa da. Espero zitekeena da sutondoko kontalariek gertaera bien arteko lotura logikoa egitea eta, beraz, orbaina Jainkoak Eva egiteko gizonari tzela\nkentzearen ondorioa zela kontatzea, haragiz bete ondoren egindako zauria konpontzeko Jainkoaren ahalegina. Jatorrizko mitoaren arrazoibidea erabat logikoa da. Gizonak ez du zakil-hezurrik Jainkoak kendu ziolako Eva egiteko. Evaren sorrera gizonaren gorputzeko atal sortzaileenarekin, zakilarekin, erlazionatzen du, eta zakil eta eskrotoko "joskura" Jainkoak egindakoa da. Lastima hitz baten itzulpen txar batek logika horren edertasuna hankaz gora botatzea. Beraz, mutilak jatorrizko bekatuarekin jaiotzeaz gain, jatorrizko orbainarekin jaiotzen dira, eta jatorriz daukate galduta zakil-hezurra. Eskerrak Zientzia eta Teknologia Fakultateko Kopiagintza-Zerbitzuko Teo Rodriguez eta Bilboko Udalerriko Txakur-Unitatea argazkiko artzain-zakur alemanaren zakil-hezurra lortzeagatik. BIBLIOGRAFIA\nGilbert, S. F. & Zevit, Z.: "Congenital human baculum deficiency: The generative bone of Genesis 2:21-23", in American Journal of Medical Genetics, 101 (2001), 284-285. http://www.biblija.net http://en.wikipedia.org/wiki/Baculum. 4.88/5 rating (25 votes)\nAnestesiaren historia 2001-10-01\nFimosia: ebaki ala ez? 1995-03-01\nAztekarrak eta juduak 1989-10-01\nJeti, bizirik ote dago? 1991-10-01\nOinak, oinetakoak eramateko baino gehiago 1996-06-01